**การประกันคุณภาพการศึกษาภายใน ระดับสำนัก สถาบัน ประจำปีการศึกษา 2560**

การดำเนินงานประกันคุณภาพการศึกษาภายในระดับสำนัก สถาบัน ของมหาวิทยาลัยราชภัฏสกลนคร ปีการศึกษา 2560 ประกอบด้วย 5 องค์ประกอบ โดยมีจำนวนตัวบ่งชี้การประเมินคุณภาพของหน่วยงานที่แตกต่างกันตามภารกิจหลักของหน่วยงาน ดังนี้

|  |  |  |  |
| --- | --- | --- | --- |
| **องค์ประกอบคุณภาพ** | **จำนวนตัวบ่งชี้** | | |
| **หน่วยงานที่มีภารกิจวิจัย** | **หน่วยงานที่มีภารกิจทาง ด้านวิชาการ** | **หน่วยงานที่มีภารกิจสนับสนุนการเรียน การสอนและการ บริหารจัดการ** |
| 1. ปรัชญา ปณิธาน วัตถุประสงค์ และแผนการดำเนินการ | 1 | 1 | 1 |
| 1. ภารกิจหลัก | 5 | 4 | 5 |
| 1. การบริหารจัดการ | 4 | 4 | 4 |
| 1. การเงินและงบประมาณ | 1 | 1 | 1 |
| 1. ระบบและกลไกการประกันคุณภาพ | 1 | 1 | 1 |
| **รวม** | **12** | **11** | **12** |

**หน่วยงานที่มีภารกิจวิจัย** จำนวน 1 หน่วยงาน ได้แก่

สถาบันวิจัยและพัฒนา

**หน่วยงานที่มีภารกิจทางด้านวิชาการ** จำนวน 2 หน่วยงาน ได้แก่

1. สำนักส่งเสริมวิชาการและงานทะเบียน

2. บัณฑิตวิทยาลัย

**หน่วยงานที่มีภารกิจสนับสนุนการเรียนการสอนและการบริหารจัดการ** จำนวน 3 หน่วยงาน ได้แก่

1. สำนักงานอธิการบดี

2. สำนักวิทยบริการและเทคโนโลยีสารสนเทศ

3. สถาบันภาษาศิลปะและวัฒนธรรม

**ทั้งนี้ ทุกหน่วยงานควรมีการกำหนดตัวบ่งชี้เฉพาะของหน่วยงานตนเอง ที่สะท้อนผลลัพธ์ตามภารกิจหลักของหน่วยงาน เพื่อที่จะสามารถประเมินระดับคุณภาพที่นำไปสู่การพัฒนาได้อย่างชัดเจน**

**องค์ประกอบและตัวบ่งชี้ ระดับสำนัก สถาบัน ปีการศึกษา 2560**

| **องค์ประกอบใน**  **การประกันคุณภาพ** | **ตัวบ่งชี้** | **เกณฑ์พิจารณา** |
| --- | --- | --- |
| 1. ปรัชญา ปณิธาน วัตถุประสงค์ และแผนการดำเนินการ | 1.1 กระบวนการพัฒนาแผน | เกณฑ์มาตรฐาน 8 ข้อ |
| 2. ภารกิจหลัก | 2.1 ระบบและกลไกการพัฒนาและบริหารหลักสูตร | เกณฑ์มาตรฐาน 5 ข้อ |
| 2.2 ระบบการพัฒนาบุคลากร | เกณฑ์มาตรฐาน 7 ข้อ |
| 2.3 ระบบและกลไกการจัดการเรียนการสอน | เกณฑ์มาตรฐาน 7 ข้อ |
| 2.4 ระบบและกลไกการพัฒนาสัมฤทธิผลการเรียนตามคุณลักษณะของบัณฑิต | เกณฑ์มาตรฐาน 5 ข้อ |
| 2.5 การบริการนักศึกษาระดับปริญญาตรี | เกณฑ์มาตรฐาน 6 ข้อ |
| 2.6 กิจกรรมนักศึกษาระดับปริญญาตรี | เกณฑ์มาตรฐาน 6 ข้อ |
| 2.7 ระบบและกลไกการบริหารและพัฒนางานวิจัยหรืองานสร้างสรรค์ | เกณฑ์มาตรฐาน 6 ข้อ |
| 2.8 เงินสนับสนุนงานวิจัยและงานสร้างสรรค์ | ค่าเฉลี่ยของคะแนนที่ได้ของหน่วยงาน |
| 2.9 ผลงานวิชาการของนักวิจัย | ผลงานทางวิชาการทุกประเภทต่อนักวิจัย |
| 2.10 การบริการวิชาการแก่สังคม | เกณฑ์มาตรฐาน 7 ข้อ |
| 2.11 ระบบและกลไกการทำนุบำรุงศิลปะและวัฒนธรรม | เกณฑ์มาตรฐาน 7 ข้อ |
| 2.12 การพัฒนาสุนทรียภาพในมิติทางศิลปะและวัฒนธรรม | เกณฑ์มาตรฐาน 7 ข้อ |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| 3. การบริหารและการจัดการ | 3.1 การพัฒนาสถาบันสู่สถาบันเรียนรู้ | เกณฑ์มาตรฐาน 5 ข้อ |
| 3.2 ระบบสารสนเทศเพื่อการบริหารและการตัดสินใจ | เกณฑ์มาตรฐาน 5 ข้อ |
| 3.3 ระบบบริหารความเสี่ยง | เกณฑ์มาตรฐาน 6 ข้อ |
| 3.4 การปฏิบัติตามบทบาทหน้าที่ของผู้บริหารหน่วยงาน | เกณฑ์มาตรฐาน 5 ข้อ |
| 4. การเงินและงบประมาณ | 4.1 ระบบและกลไกการเงินและงบประมาณ | เกณฑ์มาตรฐาน 7 ข้อ |
| 5. ระบบและกลไกการประกันคุณภาพ | 5.1 ระบบและกลไกการประกันคุณภาพการศึกษาภายใน | เกณฑ์มาตรฐาน 9 ข้อ |

**เกณฑ์การประเมินและตัวบ่งชี้ ระดับสำนัก สถาบัน ประจำปีการศึกษา 2560 แยกเป็นหน่วยงาน**

**หน่วยงานที่มีภารกิจวิจัย** จำนวน 1 หน่วยงาน ได้แก่ สถาบันวิจัยและพัฒนา ดำเนินการตัวบ่งชี้การประเมินคุณภาพภายใน จำนวน 12 ตัวบ่งชี้ ดังนี้

|  |  |  |
| --- | --- | --- |
| **องค์ประกอบ** | **ตัวบ่งชี้** | **เกณฑ์พิจารณา** |
| 1. ปรัชญา ปณิธาน วัตถุประสงค์ และแผนการดำเนินการ | 1.1 กระบวนการพัฒนาแผน | เกณฑ์มาตรฐาน 8 ข้อ |
| 2. ภารกิจหลัก | 2.2 ระบบการพัฒนาบุคลากร | เกณฑ์มาตรฐาน 7 ข้อ |
| 2.7 ระบบและกลไกการบริหารและพัฒนางานวิจัยหรืองานสร้างสรรค์ | เกณฑ์มาตรฐาน 6 ข้อ |
| 2.8 เงินสนับสนุนงานวิจัยและงานสร้างสรรค์ | ค่าเฉลี่ยของคะแนนที่ได้ของหน่วยงาน |
| 2.9 ผลงานวิชาการของนักวิจัย | ผลงานทางวิชาการทุกประเภทต่อนักวิจัย |
| 2.10 การบริการวิชาการแก่สังคม | เกณฑ์มาตรฐาน 7 ข้อ |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| 3. การบริหารและการจัดการ | 3.1 การพัฒนาสถาบันสู่สถาบันเรียนรู้ | เกณฑ์มาตรฐาน 5 ข้อ |
| 3.2 ระบบสารสนเทศเพื่อการบริหารและการตัดสินใจ | เกณฑ์มาตรฐาน 6 ข้อ |
| 3.3 ระบบบริหารความเสี่ยง | เกณฑ์มาตรฐาน 6 ข้อ |
| 3.4 การปฏิบัติตามบทบาทหน้าที่ของผู้บริหารหน่วยงาน | เกณฑ์มาตรฐาน 5 ข้อ |
| 4. การเงินและงบประมาณ | 4.1 ระบบและกลไกการเงินและงบประมาณ | เกณฑ์มาตรฐาน 7 ข้อ |
| 5. ระบบและกลไกการประกันคุณภาพ | 5.1 ระบบและกลไกการประกันคุณภาพการศึกษาภายใน | เกณฑ์มาตรฐาน 9 ข้อ |

**หน่วยงานที่มีภารกิจทางด้านวิชาการ** จำนวน 2 หน่วยงาน ได้แก่ สำนักส่งเสริมวิชาการและงานทะเบียน บัณฑิตวิทยาลัยดำเนินการตัวบ่งชี้การประเมินคุณภาพภายใน จำนวน 11 ตัวบ่งชี้ ดังนี้

|  |  |  |
| --- | --- | --- |
| **องค์ประกอบ** | **ตัวบ่งชี้** | **เกณฑ์พิจารณา** |
| 1. ปรัชญา ปณิธาน วัตถุประสงค์ และแผนการดำเนินการ | 1.1 กระบวนการพัฒนาแผน | เกณฑ์มาตรฐาน 8 ข้อ |
| 2. ภารกิจหลัก | 2.1 ระบบและกลไกการพัฒนาและบริหารหลักสูตร | เกณฑ์มาตรฐาน 5 ข้อ |
| 2.2 ระบบการพัฒนาบุคลากร | เกณฑ์มาตรฐาน 7 ข้อ |
| 2.3 ระบบและกลไกการจัดการเรียนการสอน | เกณฑ์มาตรฐาน 7 ข้อ |
| 2.4 ระบบและกลไกการพัฒนาสัมฤทธิผลการเรียนตามคุณลักษณะของบัณฑิต | เกณฑ์มาตรฐาน 5 ข้อ |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| 3. การบริหารและการจัดการ | 3.1 การพัฒนาสถาบันสู่สถาบันเรียนรู้ | เกณฑ์มาตรฐาน 5 ข้อ |
| 3.2 ระบบสารสนเทศเพื่อการบริหารและการตัดสินใจ | เกณฑ์มาตรฐาน 6 ข้อ |
| 3.3 ระบบบริหารความเสี่ยง | เกณฑ์มาตรฐาน 6 ข้อ |
| 3.4 การปฏิบัติตามบทบาทหน้าที่ของผู้บริหารหน่วยงาน | เกณฑ์มาตรฐาน 5 ข้อ |
| 4. การเงินและงบประมาณ | 4.1 ระบบและกลไกการเงินและงบประมาณ | เกณฑ์มาตรฐาน 7 ข้อ |
| 5. ระบบและกลไกการประกันคุณภาพ | 5.1 ระบบและกลไกการประกันคุณภาพการศึกษาภายใน | เกณฑ์มาตรฐาน 9 ข้อ |

**หน่วยงานที่มีภารกิจสนับสนุนการเรียนการสอนและการบริหารจัดการ** จำนวน 3 หน่วยงาน ได้แก่ สำนักงานอธิการบดี สำนักวิทยบริการและเทคโนโลยีสารสนเทศ และสถาบันภาษา ศิลปะและวัฒนธรรม ดำเนินการ ตัวบ่งชี้การประเมินคุณภาพภายใน จำนวน 12 ตัวบ่งชี้ ดังนี้

|  |  |  |
| --- | --- | --- |
| **องค์ประกอบ** | **ตัวบ่งชี้** | **เกณฑ์พิจารณา** |
| 1. ปรัชญา ปณิธาน วัตถุประสงค์ และแผนการดำเนินการ | 1.1 กระบวนการพัฒนาแผน | เกณฑ์มาตรฐาน 8 ข้อ |
| 2. ภารกิจหลัก | 2.2 ระบบการพัฒนาบุคลากร | เกณฑ์มาตรฐาน 7 ข้อ |
| 2.5 การบริการนักศึกษาระดับปริญญาตรี | เกณฑ์มาตรฐาน 6 ข้อ |
| 2.6 กิจกรรมนักศึกษาระดับปริญญาตรี | เกณฑ์มาตรฐาน 6 ข้อ |
| 2.11 ระบบและกลไกการทำนุบำรุงศิลปะและวัฒนธรรม | เกณฑ์มาตรฐาน 7 ข้อ |
| 2.12 การพัฒนาสุนทรียภาพในมิติทางศิลปะและวัฒนธรรม | เกณฑ์มาตรฐาน 7 ข้อ |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| **..(ตัวบ่งชี้เฉพาะที่หน่วยงาน กำหนดขึ้นเอง)..** | **..(หน่วยงาน กำหนดขึ้นเอง)..** |
| 3. การบริหารและการจัดการ | 3.1 การพัฒนาสถาบันสู่สถาบันเรียนรู้ | เกณฑ์มาตรฐาน 5 ข้อ |
| 3.2 ระบบสารสนเทศเพื่อการบริหารและการตัดสินใจ | เกณฑ์มาตรฐาน 6 ข้อ |
| 3.3 ระบบบริหารความเสี่ยง | เกณฑ์มาตรฐาน 6 ข้อ |
| 3.4 การปฏิบัติตามบทบาทหน้าที่ของผู้บริหารหน่วยงาน | เกณฑ์มาตรฐาน 5 ข้อ |
| 4. การเงินและงบประมาณ | 4.1 ระบบและกลไกการเงินและงบประมาณ | เกณฑ์มาตรฐาน 7 ข้อ |
| 5. ระบบและกลไกการประกันคุณภาพ | 5.1 ระบบและกลไกการประกันคุณภาพการศึกษาภายใน | เกณฑ์มาตรฐาน 9 ข้อ |

**องค์ประกอบที่ 1 ปรัชญา ปณิธาน วัตถุประสงค์ และแผนดำเนินการ**

**หลักการ**

มหาวิทยาลัยแต่ละแห่งมีปรัชญา ปณิธาน และจุดเน้นที่อาจแตกต่างกัน ดังนั้น จึงเป็นหน้าที่ที่มหาวิทยาลัยจะกำหนดวิสัยทัศน์ แผนกลยุทธ์และแผนปฏิบัติการประจำปีให้ชัดเจนและสอดคล้องกับปรัชญา ปณิธาน กฎหมาย และจุดเน้นของมหาวิทยาลัย ที่สนับสนุนภารกิจของมหาวิทยาลัยตามหลักการอุดมศึกษา มาตรฐานการศึกษาของชาติ มาตรฐานการอุดมศึกษา มาตรฐานวิชาชีพ (ถ้ามี) ตลอดจนสอดคล้องกับกรอบ แผนอุดมศึกษาระยะยาว 15 ปี ฉบับที่ 2 (พ.ศ.2551-2565) และการเปลี่ยนแปลงของกระแสโลก

ในกระบวนการกำหนดวิสัยทัศน์และแผนกลยุทธ์ สภามหาวิทยาลัยเปิดโอกาสให้มีส่วนร่วมของสมาชิกทุกกลุ่มในมหาวิทยาลัย และมีการถ่ายทอดวิสัยทัศน์และแผนกลยุทธ์ที่กำหนดแล้วให้รับทราบทั่วกันทั้งอาจารย์ เจ้าหน้าที่ นักศึกษา ตลอดจนผู้ที่มีส่วนได้ส่วนเสีย เช่น ผู้ปกครอง ชุมชน ผู้ใช้บริการและสังคมโดยรวม

**ตัวบ่งชี้** จำนวน 1 ตัวบ่งชี้ คือ

ตัวบ่งชี้ที่ 1.1 กระบวนการพัฒนาแผน

**ตัวบ่งชี้ที่ 1.1 : กระบวนการพัฒนาแผน**

**ชนิดของตัวบ่งชี้**  **:** กระบวนการ

**วงรอบการประเมิน :** ปีงบประมาณ

**คำอธิบายตัวบ่งชี้** **:** ….หน่วยงาน.....มีพันธกิจหลัก คือ สนับสนุนการเรียนการสอน การวิจัย การบริการทางวิชาการแก่สังคม และการทำนุบำรุงศิลปวัฒนธรรม ในการดำเนินพันธกิจหลัก….หน่วยงาน.....จำเป็นต้องมีการกำหนดทิศทางการพัฒนาและการดำเนินงานของ….หน่วยงาน..... เพื่อให้….หน่วยงาน.....ดำเนินการสอดคล้องกับอัตลักษณ์หรือจุดเน้นกลุ่มผลิตบัณฑิตระดับปริญญาตรี (กลุ่ม ข) มีคุณภาพ มีความเป็นสากลและเจริญเติบโตอย่างยั่งยืน ดังนั้น ….หน่วยงาน.....ต้องกำหนดวิสัยทัศน์ พันธกิจ ตลอดจนมีการพัฒนาแผนกลยุทธ์ และแผนการดำเนิน งานเพื่อเป็นแนวทางในการดำเนินงานของ….หน่วยงาน.....ในการพัฒนาแผนกลยุทธ์ นอกเหนือจากการพิจารณาอัตลักษณ์หรือจุดเน้นดังกล่าวแล้วจะต้องคำนึงถึงหลักการอุดมศึกษา กรอบแผนอุดมศึกษาระยะยาว มาตรฐานการศึกษา ของชาติ มาตรฐานการอุดมศึกษา มาตรฐานวิชาชีพที่เกี่ยวข้องยุทธศาสตร์ด้านต่าง ๆ ของชาติ รวมถึงทิศทางการพัฒนาประเทศตามแผนพัฒนาเศรษฐกิจและสังคมแห่งชาติ และการเปลี่ยนแปลงของกระแสโลก ทั้งนี้ เพื่อให้การดำเนินงานของ….หน่วยงาน.....เป็นไปอย่างมีคุณภาพเป็นที่ยอมรับ และสามารถตอบสนองสังคมในทิศทางที่ถูกต้องเหมาะสม

**เกณฑ์มาตรฐาน :**

1. มีการจัดทำแผนกลยุทธ์ที่สอดคล้องกับนโยบายของสภามหาวิทยาลัย โดยการมีส่วนร่วมของบุคลากร  
   ใน….หน่วยงาน.....และได้รับความเห็นชอบจากคณะกรรมการบริหาร....หน่วยงาน.....โดยเป็นแผนที่เชื่อมโยงกับปรัชญาหรือปณิธานและพระราชบัญญัติของมหาวิทยาลัย ตลอดจนสอดคล้องกับจุดเน้นของมหาวิทยาลัยราชภัฏสกลนคร กลุ่มผลิตบัณฑิตระดับปริญญาตรี (กลุ่ม ข) กรอบแผนอุดมศึกษาระยะยาว 15 ปี ฉบับที่ 2 (พ.ศ. 2551 – 2565) และแผนพัฒนาการศึกษาระดับอุดมศึกษา ฉบับที่ 11 (พ.ศ. 2555 - 2559)
2. มีการถ่ายทอดแผนกลยุทธ์ของ….หน่วยงาน.....ไปสู่ทุกหน่วยงานภายใน
3. มีกระบวนการแปลงแผนกลยุทธ์เป็นแผนปฏิบัติงานประจำปีครบ 4 พันธกิจ คือ ด้านการเรียนการสอน การวิจัย การบริการทางวิชาการ และการทำนุบำรุงศิลปะและวัฒนธรรม
4. มีตัวบ่งชี้ของแผนกลยุทธ์ แผนปฏิบัติงานประจำปี และค่าเป้าหมายของแต่ละตัวบ่งชี้ เพื่อวัดความสำเร็จของการดำเนินงานตามแผนกลยุทธ์และแผนปฏิบัติงานประจำปี
5. มีการดำเนินการตามแผนปฏิบัติงานประจำปีครบ 4 พันธกิจ
6. มีการติดตามผลการดำเนินงานตามตัวบ่งชี้ของแผนปฏิบัติงานประจำปี อย่างน้อยปีละ 2 ครั้ง และรายงานผลต่อผู้บริหารเพื่อพิจารณา
7. มีการประเมินผลการดำเนินงานตามตัวบ่งชี้ของแผนกลยุทธ์อย่างน้อยปีละ 1 ครั้ง และรายงานผลต่อ ….คณะกรรมการบริหารหน่วยงาน.....เพื่อพิจารณา
8. มีการนำผลการพิจารณา ข้อคิดเห็น และข้อเสนอแนะของผู้บริหารไปปรับปรุงแผนกลยุทธ์และแผนปฏิบัติงานประจำปี

**องค์ประกอบที่ 2 ภารกิจหลัก**

**หลักการ**

….….หน่วยงาน..........กำหนดวิสัยทัศน์ ภารกิจ แผนกลยุทธ์และแผนปฏิบัติการประจำปีที่สอดคล้องกับปรัชญา ปณิธาน กฎหมาย และจุดเน้นของมหาวิทยาลัย ที่สนับสนุนภารกิจของมหาวิทยาลัยตามหลักการอุดมศึกษา มาตรฐานการศึกษาของชาติ มาตรฐานการอุดมศึกษา มาตรฐานวิชาชีพ (ถ้ามี) ตลอดจนสอดคล้องกับกรอบแผนอุดมศึกษาระยะยาว 15 ปี ฉบับที่ 2 (พ.ศ.2551-2565) และการเปลี่ยนแปลงของกระแสโลก

กระบวนการจัดทำกิจหลักของ……..หน่วยงาน.......ได้เปิดโอกาสให้มีส่วนร่วมของสมาชิกของผู้มีส่วนเกี่ยวข้องกับหน่วยงานสำนัก สถาบัน และมีการถ่ายทอดวิสัยทัศน์และแผนกลยุทธ์ที่กำหนดแล้วให้รับทราบ ทั่วกัน  
ทั้งอาจารย์ เจ้าหน้าที่ นักศึกษา ตลอดจนผู้ที่มีส่วนได้ส่วนเสีย เช่น ผู้ปกครอง ชุมชน ผู้ใช้บริการและสังคมโดยรวม

ตัวบ่งชี้และเกณฑ์การประเมินตามภารกิจหลักของ….หน่วยงาน....(แต่ละหน่วยงานมีภารกิจที่แตกต่างกัน) มีรายละเอียดตามตัวบ่งชี้ ดังนี้

**ตัวบ่งชี้** จำนวน 12 ตัวบ่งชี้ คือ

ตัวบ่งชี้ที่ 2.1 ระบบและกลไกการพัฒนาและบริหารหลักสูตร

ตัวบ่งชี้ที่ 2.2 ระบบการพัฒนาบุคลากร

ตัวบ่งชี้ที่ 2.3 ระบบและกลไกการจัดการเรียนการสอน

ตัวบ่งชี้ที่ 2.4 ระบบและกลไกการพัฒนาสัมฤทธิผลการเรียนตามคุณลักษณะของบัณฑิต

ตัวบ่งชี้ที่ 2.5 การบริการนักศึกษาระดับปริญญาตรี

ตัวบ่งชี้ที่ 2.6 กิจกรรมนักศึกษาระดับปริญญาตรี

ตัวบ่งชี้ที่ 2.7 ระบบและกลไกการบริหารและพัฒนางานวิจัยหรืองานสร้างสรรค์

ตัวบ่งชี้ที่ 2.8 เงินสนับสนุนงานวิจัยและงานสร้างสรรค์

ตัวบ่งชี้ที่ 2.9 ผลงานวิชาการของนักวิจัย

ตัวบ่งชี้ที่ 2.10 การบริการวิชาการแก่สังคม

ตัวบ่งชี้ที่ 2.11 ระบบและกลไกการทำนุบำรุงศิลปะและวัฒนธรรม

ตัวบ่งชี้ที่ 2.12 การพัฒนาสุนทรียภาพในมิติทางศิลปะและวัฒนธรรม

**ตัวบ่งชี้ที่ 2.1 : ระบบและกลไกการพัฒนาและบริหารหลักสูตร**

**(เฉพาะสำนักส่งเสริมวิชาการและงานทะเบียน และบัณฑิตวิทยาลัย)**

**ชนิดของตัวบ่งชี้ :** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้ :** มหาวิทยาลัยมีหน้าที่พัฒนาหลักสูตรให้สอดคล้องกับปรัชญา ปณิธาน วิสัยทัศน์ พันธกิจ และความพร้อมของมหาวิทยาลัยตลอดจนสอดคล้องกับความต้องการทางด้านวิชาการและวิชาชีพของสังคม มีการ ประเมิน หลักสูตรอย่างสม่ำเสมอตามหลักเกณฑ์และตัวบ่งชี้ของการประกันคุณภาพหลักสูตร มีการวางระบบ และกลไกบริหารหลักสูตรอย่างมีประสิทธิภาพและมีการปรับปรุงหลักสูตรให้ทันต่อการเปลี่ยนแปลง

**เกณฑ์มาตรฐาน :**

1. มีระบบและกลไกการเปิดหลักสูตรใหม่และปรับปรุงหลักสูตรตามแนวทางปฏิบัติที่กำหนด โดยคณะกรรมการการอุดมศึกษาและดำเนินการตามระบบที่กำหนด

2. มีระบบและกลไกการปิดหลักสูตรตามแนวทางปฏิบัติที่กำหนดโดยคณะกรรมการการอุดมศึกษาและดำเนินการตามระบบที่กำหนด

3. ทุกหลักสูตรมีการดำเนินงานให้เป็นไปตามเกณฑ์มาตรฐานหลักสูตรระดับอุดมศึกษาและกรอบมาตรฐานคุณวุฒิระดับอุดมศึกษาแห่งชาติ (การดำเนินงานตามกรอบมาตรฐานคุณวุฒิระดับอุดมศึกษาแห่งชาติ หมายถึง ต้องมีการประเมินผลตาม “ตัวบ่งชี้ผลการดำเนินงานตามประกาศมาตรฐานคุณวุฒิสาขาหรือสาขาวิชา เพื่อการประกันคุณภาพหลักสูตรและการเรียนการสอน” กรณีที่หลักสูตรใดยังไม่มีประกาศมาตรฐานคุณวุฒิสาขาหรือสาขาวิชาให้ประเมินตามตัวบ่งชี้กลางที่กำหนดในภาคผนวก ก) สำหรับหลักสูตรสาขาวิชาชีพต้องได้รับการรับรองหลักสูตรจากสภาหรือองค์กรวิชาชีพที่เกี่ยวข้องด้วย (หมายเหตุ : สำหรับหลักสูตรเก่าหรือหลักสูตรปรับปรุงที่ยังไม่ได้ดำเนินการตามกรอบมาตรฐานคุณวุฒิระดับอุดมศึกษาแห่งชาติก่อนปีการศึกษา 2555 ให้ยึดตามเกณฑ์มาตรฐานหลักสูตรระดับอุดมศึกษา พ.ศ. 2548 )

4. มีคณะกรรมการรับผิดชอบควบคุมกำกับให้มีการดำเนินการได้ครบถ้วนทั้งข้อ 1 ข้อ 2 และข้อ 3 ข้างต้นตลอดเวลาที่จัดการศึกษาและมีการประเมินหลักสูตรทุกหลักสูตรอย่างน้อยตามกรอบเวลาที่กำหนดในเกณฑ์มาตรฐานหลักสูตรฯ กรณีหลักสูตรที่ดำเนินงานตามกรอบมาตรฐานคุณวุฒิระดับอุดมศึกษาแห่งชาติ จะต้องควบคุมกำกับให้การดำเนินงานตามตัวบ่งชี้ในข้อ 3 ผ่านเกณฑ์การประเมิน 5 ข้อแรกและอย่างน้อยร้อยละ 80 ของตัวบ่งชี้ที่กำหนดในแต่ละปีทุกหลักสูตร

5. มีคณะกรรมการรับผิดชอบควบคุมกำกับให้มีการดำเนินการได้ครบถ้วนทั้งข้อ 1 ข้อ 2 และข้อ 3 ข้างต้นตลอดเวลาที่จัดการศึกษาและมีการพัฒนาหลักสูตรทุกหลักสูตรตามผลการประเมินในข้อ 4 กรณีหลักสูตรที่ดำเนิน งานตามกรอบมาตรฐานคุณวุฒิระดับอุดมศึกษาแห่งชาติจะต้องควบคุมกำกับให้การดำเนินงานตามตัวบ่งชี้ในข้อ 3 ผ่านเกณฑ์การประเมินครบทุกตัวบ่งชี้และทุกหลักสูตร

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 ข้อ | มีการดำเนินการ  4 ข้อ | มีการดำเนินการ  5 ข้อ |

**หมายเหตุ :**

1. การนับหลักสูตรปริญญาโทแผน ก และปริญญาเอกให้นับหลักสูตรที่มีนักศึกษาลงทะเบียนเรียนในรอบ ปีการศึกษาที่ทำการประเมินสำหรับการนับหลักสูตรทั้งหมดให้นับหลักสูตรที่ได้รับอนุมัติให้เปิดสอนทุกระดับปริญญา โดยนับรวมหลักสูตรที่งดรับนักศึกษาแต่ไม่นับรวมหลักสูตรที่สภามหาวิทยาลัยอนุมัติให้ปิดดำเนินการแล้ว

2. คณะกรรมการรับผิดชอบ หมายถึง คณะกรรมการที่รับผิดชอบในการเสนอหลักสูตรใหม่หรือเสนอปรับปรุงหลักสูตร หรือเสนอปิดหลักสูตร และคณะกรรมการที่รับผิดชอบบริหารหลักสูตรให้เป็นไปตามรายละเอียดหลักสูตรที่สภามหาวิทยาลัยอนุมัติ ซึ่งอาจเป็นชุดเดียวกันทั้งหมดหรือต่างชุดก็ได้

**ตัวบ่งชี้ที่ 2.2 : ระบบการพัฒนาบุคลากร**

**ชนิดของตัวบ่งชี้** **:** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้** **:** การจัดการเรียนการสอนโดยเน้นผู้เรียนเป็นสำคัญ จำเป็นต้องมีการบริหารและพัฒนาคณาจารย์อย่างเหมาะสมทั้งในด้านเทคนิคการสอน การประเมินผลการเรียนรู้ และการใช้สื่อการสอนที่ทันสมัย รวมทั้งมีการปรับกระบวนการเรียนการสอนโดยใช้ผลการเรียนรู้และข้อมูลจากวามคิดเห็นของผู้เรียน นอกจากนั้นยังจำเป็นต้องมีบุคลากรสายสนับสนุนที่มีคุณภาพสอดคล้องกับพันธกิจและเป้าหมายของมหาวิทยาลัย

**เกณฑ์มาตรฐาน :**

1. มีแผนการบริหารและการพัฒนาบุคลากรสายสนับสนุนที่มีการวิเคราะห์ข้อมูลเชิงประจักษ์

2. มีการบริหารและการพัฒนาคณาจารย์และบุคลากรสายสนับสนุนให้เป็นไปตามแผนที่กำหนด

3. มีสวัสดิการเสริมสร้างสุขภาพที่ดีและสร้างขวัญและกำลังใจให้บุคลากรสายสนับสนุนสามารถทำงานได้อย่างมีประสิทธิภาพ

4. มีระบบการติดตามให้บุคลากรสายสนับสนุนนำความรู้และทักษะที่ได้จากการพัฒนามาใช้ในการจัดการเรียนการสอนและการวัดผลการเรียนรู้ของ นักศึกษาตลอดจนการปฏิบัติงานที่เกี่ยวข้อง

5. มีการให้ความรู้ด้านจรรยาบรรณอาจารย์และบุคลากรสายสนับสนุนและดูแลควบคุมให้คณาจารย์และบุคลากร สายสนับสนุนถือปฏิบัติ

6. มีการประเมินผลความสำเร็จของแผนการบริหารและการพัฒนาคณาจารย์และบุคลากรสายสนับสนุน

7. มีการนำผลการประเมินไปปรับปรุงแผนหรือปรับปรุงการบริหารและการพัฒนาคณาจารย์และบุคลากร สายสนับสนุน

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 หรือ 4 ข้อ | มีการดำเนินการ  5 หรือ 6 ข้อ | มีการดำเนินการ  7 ข้อ |

**หมายเหตุ :** หลักฐานสำหรับการประเมินในเกณฑ์มาตรฐานข้อที่ 3 เช่น ผลการประเมินหรือผลการสำรวจ ความพึงพอใจของคณาจารย์และบุคลากรด้านสวัสดิการ การเสริมสร้างสุขภาพที่ดีและการสร้างขวัญและกำลังใจหรือหลักฐานเชิงประจักษ์อื่นๆ ที่เชื่อมโยงให้เห็นการทำงานได้ดีขึ้น

**ตัวบ่งชี้ที่ 2.3 : ระบบและกลไกการจัดการเรียนการสอน**

**(เฉพาะสำนักส่งเสริมวิชาการและงานทะเบียน และบัณฑิตวิทยาลัย)**

**ชนิดของตัวบ่งชี้**  **:**  กระบวนการ

**วงรอบการประเมิน :**  ปีการศึกษา

**คำอธิบายตัวบ่งชี้ :** กระบวนการจัดการเรียนการสอนต้องเป็นไปตามแนวทางที่กำหนดในพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ที่เน้นผู้เรียนเป็นสำคัญ มีการจัดรูปแบบการจัดการเรียนการสอนที่เหมาะสมและยืดหยุ่น โดยการมีส่วนร่วมจากบุคคล มหาวิทยาลัย ชุมชนภายนอกมีการจัดกระบวนการเรียนรู้ที่คำนึงถึงความแตกต่างเฉพาะตัวของนักศึกษา ซึ่งเป็นเรื่องที่สำคัญมากต่อความสนใจใฝ่รู้และต่อศักยภาพในการแสวงหาความรู้ของนักศึกษา เช่น การเปิดโอกาสให้นักศึกษาได้ค้นคว้าวิจัยโดยอิสระในรูปโครงการวิจัยส่วนบุคคล การจัดให้มีชั่วโมงเรียนในภาคปฏิบัติในห้องปฏิบัติการ รวมทั้งมีการฝึกประสบการณ์ภาคสนามอย่างพอเพียง มีการจัดสัมมนา จัดประชุมเชิงปฏิบัติการ จัดทำโครงการ มีการเรียนการสอนทางเครือข่ายคอมพิวเตอร์ (Internet) และมีห้องสมุด และระบบสืบค้นข้อมูลอิเล็กทรอนิกส์ที่เพียงพอสำหรับการศึกษาหาความรู้เพิ่มเติมได้ด้วยตนเอง

**เกณฑ์มาตรฐาน** :

1. มีระบบและกลไกการประกันคุณภาพการจัดการเรียนการสอนที่เน้นผู้เรียนเป็นสำคัญทุกหลักสูตร

2. ทุกรายวิชาของทุกหลักสูตร มีรายละเอียดของรายวิชาและของประสบการณ์ภาคสนาม (ถ้ามี) ก่อนการ เปิดสอนในแต่ละภาคการศึกษาตามที่กำหนดในกรอบมาตรฐานคุณวุฒิระดับอุดมศึกษาแห่งชาติ

3. ทุกหลักสูตรมีรายวิชาที่ส่งเสริมทักษะการเรียนรู้ด้วยตนเองและการให้ผู้เรียนได้เรียนรู้จากการปฏิบัติทั้งในและนอกห้องเรียนหรือจากการทำวิจัย

4. มีการให้ผู้มีประสบการณ์ทางวิชาการหรือ วิชาชีพจากหน่วยงานหรือชุมชนภายนอกเข้ามามีส่วนร่วมในกระบวนการเรียนการสอนทุกหลักสูตร

5. มีการจัดการเรียนรู้ที่พัฒนาจากการวิจัยหรือจากกระบวนการจัดการความรู้เพื่อพัฒนาการเรียนการสอน

6. มีการประเมินความพึงพอใจของผู้เรียนที่มีต่อคุณภาพการจัดการเรียนการสอนและสิ่งสนับสนุนการเรียนรู้ ทุกรายวิชาทุกภาคการศึกษาโดยผลการประเมินความพึงพอใจแต่ละรายวิชาต้องไม่ต่ำกว่า 3.51 จากคะแนนเต็ม 5

7. มีการพัฒนาหรือปรับปรุงการจัดการเรียนการสอน กลยุทธ์การสอน หรือการประเมินผล การเรียนรู้ ทุกรายวิชา ตามผลการประเมินรายวิชา

**เกณฑ์การประเมิน** :

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 ข้อ | มีการดำเนินการ  4 ข้อ | มีการดำเนินการ  5 ข้อ |

**หมายเหตุ :**

1. มหาวิทยาลัยหรือคณะจะต้องประเมินความพึงพอใจของผู้เรียนที่มีต่อคุณภาพการเรียนการสอนและ  
สิ่งสนับสนุนการเรียนรู้ทุกรายวิชา ทุกภาคการศึกษา ยกเว้น รายวิชาที่ไม่มีการเรียนการสอนในชั้นเรียนหรือในห้องปฏิบัติการ เช่น การฝึกงาน สหกิจศึกษา การค้นคว้าอิสระ วิชาโครงงาน สารนิพนธ์ และวิทยานิพนธ์ เป็นต้น

2. งานวิจัยเพื่อพัฒนาการเรียนการสอนตามเกณฑ์ข้อ 5 หมายถึง งานวิจัยของผู้สอนของมหาวิทยาลัยที่ได้พัฒนาขึ้นและนำไปใช้ในการพัฒนาวิธีการสอน

กรณีหลักสูตรที่ไม่เป็นไปตามกรอบมาตรฐานคุณวุฒิระดับอุดมศึกษาแห่งชาติ (TQF) ต้องมีการจัดทำรายละเอียดของรายวิชาและของประสบการณ์ภาคสนาม (ถ้ามี) ก่อนการเปิดสอนในแต่ละภาคการศึกษาด้วย

**ตัวบ่งชี้ที่ 2.4 : ระบบและกลไกการพัฒนาสัมฤทธิผลการเรียนตามคุณลักษณะของบัณฑิต**

**(เฉพาะสำนักส่งเสริมวิชาการและงานทะเบียน)**

**ชนิดของตัวบ่งชี้**  **:**  กระบวนการ

**วงรอบการประเมิน**  **:** ปีการศึกษา

**คำอธิบายตัวบ่งชี้**  **:**  คุณลักษณะของบัณฑิต หมายถึง คุณสมบัติที่พึงประสงค์ซึ่งผู้สำเร็จการศึกษาระดับอุดมศึกษาพึงมี ประกอบด้วย 2 ส่วน คือ คุณลักษณะของบัณฑิตตามกรอบมาตรฐานคุณวุฒิแห่งชาติของแต่ละหลักสูตร และคุณลักษณะของบัณฑิตตามความต้องการของผู้ใช้บัณฑิต คุณลักษณะตามกรอบมาตรฐานคุณวุฒิแห่งชาติมี 5 ด้าน ได้แก่ ด้านคุณธรรม จริยธรรม ด้านความรู้ ด้านทักษะทางปัญญา ด้านทักษะความสัมพันธ์ระหว่างบุคคลและ ความรับผิดชอบ ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ ส่วนคุณลักษณะบัณฑิตตามความต้องการของผู้ใช้บัณฑิต อาจมีความแตกต่างกันตามลักษณะอาชีพหรือบริบทของผู้ใช้ และอาจปรากฏในกรอบมาตรฐานคุณวุฒิแห่งชาติ หรือที่มีลักษณะเพิ่มเติมจากกรอบมาตรฐานคุณวุฒิ เช่น การบริหารจัดการ การเป็นผู้ใฝ่รู้ ใฝ่เรียน การก้าวทันวิทยาการความสามารถในการประยุกต์ความรู้กับการปฏิบัติงานจริง สำหรับผู้สำเร็จการศึกษาระดับบัณฑิตศึกษาหรือผู้สำเร็จการศึกษาในหลักสูตรที่เน้นการวิจัยควรมีคุณลักษณะเพิ่มเติมด้านความเป็นนักวิชาการ การเป็นผู้นำทางความคิด โดยเฉพาะความสามารถด้านการคิดเชิงวิพากษ์ และการนำเสนอผลงาน

**เกณฑ์มาตรฐาน :**

1. มีการสำรวจคุณลักษณะของบัณฑิตที่พึงประสงค์ตามความต้องการของผู้ใช้บัณฑิตอย่างน้อยสำหรับทุกหลักสูตรระดับปริญญาตรี ทุกรอบระยะเวลาตามแผนกำหนดการศึกษาของหลักสูตร

2. มีการนำผลจากข้อ 1 มาใช้ในการปรับปรุงหลักสูตร การจัดการเรียนการสอน การวัดผลการศึกษาและสัมฤทธิผลทางการเรียนที่ส่งเสริมทักษะอาชีพและคุณลักษณะของบัณฑิตที่พึงประสงค์ตามความต้องการของผู้ใช้บัณฑิต

3. มีการส่งเสริมสนับสนุนทรัพยากรทั้งด้านบุคลากร เทคโนโลยีสารสนเทศและงบประมาณที่เอื้อต่อการพัฒนาคุณลักษณะของบัณฑิต

4. มีระบบและกลไกการส่งเสริมให้นักศึกษาระดับปริญญาตรีและบัณฑิตศึกษาเข้าร่วมกิจกรรมการประชุมวิชาการหรือนำเสนอผลงานทางวิชาการในที่ประชุมระหว่างมหาวิทยาลัยหรือที่ประชุมระดับชาติหรือนานาชาติ

5. มีกิจกรรมเสริมสร้างคุณธรรมจริยธรรมให้แก่นักศึกษาระดับปริญญาตรีและบัณฑิตศึกษาที่จัดโดยมหาวิทยาลัย

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 ข้อ | มีการดำเนินการ  4 ข้อ | มีการดำเนินการ  5 ข้อ |

**ตัวบ่งชี้ที่ 2.5 : การบริการนักศึกษาระดับปริญญาตรี (เฉพาะกองพัฒนานักศึกษา สำนักงานอธิการบดี)**

**ชนิดของตัวบ่งชี้** **:** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้** **:** สถาบันอุดมศึกษาควรจัดบริการด้านต่างๆ ให้นักศึกษาอย่างครบถ้วนตั้งแต่การให้คำปรึกษา ทั้งด้านวิชาการและการใช้ชีวิต จัดบริการข้อมูลหน่วยงานที่ให้บริการ เช่น ทุนกู้ยืมการศึกษาแหล่งทุนการศึกษาต่อการบริการจัดหางาน แหล่งข้อมูลการฝึกประสบการณ์วิชาชีพ การเตรียมความพร้อมเพื่อการทำงานเมื่อสำเร็จการศึกษา ข้อมูลข่าวสารความเคลื่อนไหวในและนอกสถาบันที่จำเป็นแก่นักศึกษาและศิษย์เก่า

**เกณฑ์มาตรฐาน :**

1. จัดบริการให้คำปรึกษา แนะแนวด้านการใช้ชีวิต และการเข้าสู่อาชีพแก่นักศึกษาในสถาบัน

2. มีการให้ข้อมูลของหน่วยงานที่ให้บริการกิจกรรมพิเศษนอกหลักสูตร แหล่งงานทั้งเต็มเวลาและนอกเวลาแก่นักศึกษา

3. จัดกิจกรรมเตรียมความพร้อมเพื่อการทำงานเมื่อสำเร็จการศึกษาแก่นักศึกษา

4. ประเมินคุณภาพของการจัดกิจกรรมและการจัดบริการในข้อ 1-3 ทุกข้อไม่ต่ำกว่า 3.51 จากคะแนนเต็ม 5

5. นำผลการประเมินจากข้อ 4 มาปรับปรุงพัฒนาการให้บริการและการให้ข้อมูลเพื่อส่งให้ผลการประเมินสูงขึ้นหรือเป็นไปตามความคาดหวังของนักศึกษา

6. ให้ข้อมูลและความรู้ที่เป็นประโยชน์แก่ศิษย์เก่า

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 – 4 ข้อ | มีการดำเนินการ  5 ข้อ | มีการดำเนินการ  6 ข้อ |

**ตัวบ่งชี้ที่ 2.6 : กิจกรรมนักศึกษาระดับปริญญาตรี (เฉพาะกองพัฒนานักศึกษา สำนักงานอธิการบดี)**

**ชนิดของตัวบ่งชี้**  **:** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้ :** สถาบันอุดมศึกษาต้องส่งเสริมให้มีการจัดกิจกรรมนักศึกษาต่าง ๆ อย่างเหมาะสมและครบถ้วน กิจกรรมนักศึกษา หมายถึง กิจกรรมเสริมหลักสูตรที่ดำเนินการทั้งโดยสถาบันและโดยองค์กรนักศึกษาเป็นกิจกรรมที่ผู้เข้าร่วมจะมีโอกาสได้รับการพัฒนาสติปัญญา สังคม อารมณ์ ร่างกาย และคุณธรรมจริยธรรม โดยสอดคล้องกับคุณลักษณะของบัณฑิตที่พึงประสงค์

**เกณฑ์มาตรฐาน :**

1. จัดทำแผนการจัดกิจกรรมพัฒนานักศึกษาในภาพรวมของสถาบันโดยให้นักศึกษามีส่วนร่วมในการจัดทำแผนและการจัดกิจกรรม

2. ในแผนการจัดกิจกรรมพัฒนานักศึกษาให้ดำเนินกิจกรรมในประเภทต่อไปนี้ให้ครบถ้วน

- กิจกรรมส่งเสริมคุณลักษณะบัณฑิตที่พึงประสงค์ที่กำหนดโดยสถาบัน

- กิจกรรมกีฬา หรือการส่งเสริมสุขภาพ

- กิจกรรมบำเพ็ญประโยชน์ หรือรักษาสิ่งแวดล้อม

- กิจกรรมเสริมสร้างคุณธรรมและจริยธรรม

- กิจกรรมส่งเสริมศิลปะและวัฒนธรรม

3. จัดกิจกรรมให้ความรู้และทักษะการประกันคุณภาพการศึกษาแก่นักศึกษา

4. ทุกกิจกรรมที่ดำเนินการ มีการประเมินผลความสำเร็จตามวัตถุประสงค์ของกิจกรรมและนำผลการประเมินมาปรับปรุงการดำเนินงานครั้งต่อไป

5. ประเมินความสำเร็จตามวัตถุประสงค์ของแผนการจัดกิจกรรมพัฒนานักศึกษา

6. นำผลการประเมินไปปรับปรุงแผนหรือปรับปรุงการจัดกิจกรรมเพื่อพัฒนานักศึกษา

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 – 4 ข้อ | มีการดำเนินการ  5 ข้อ | มีการดำเนินการ  6 ข้อ |

**ตัวบ่งชี้ที่ 2.7 : ระบบและกลไกการบริหารและพัฒนางานวิจัยหรืองานสร้างสรรค์**

**(เฉพาะสถาบันวิจัยและพัฒนา)**

**ชนิดของตัวบ่งชี้** : กระบวนการ

**วงรอบการประเมิน** : ปีการศึกษา

**คำอธิบายตัวบ่งชี้ :** สถาบันอุดมศึกษาต้องมีการบริหารจัดการงานวิจัยและงานสร้างสรรค์ที่มีคุณภาพโดยมีแนวทางการดำเนินงานที่เป็นระบบและมีกลไกส่งเสริมสนับสนุนครบถ้วนเพื่อให้สามารถดำเนินการได้ตามแผนที่กำหนดไว้ ทั้งการสนับสนุนด้านการจัดหาแหล่งทุนวิจัยและการจัด สรรทุนวิจัยจากงบประมาณของสถาบันให้กับบุคลากร ส่งเสริมพัฒนาสมรรถนะแก่อาจารย์และนักวิจัย การสนับสนุนทรัพยากรที่จำเป็นซึ่งรวมถึงทรัพยากรบุคคล ทรัพยากรการเงิน เครื่องมืออุปกรณ์ที่เกี่ยวข้องต่าง ๆ ตลอดจนจัดระบบสร้างขวัญและกำลังใจแก่นักวิจัยอย่างเหมาะสม ตลอดจนมีระบบและกลไกเพื่อช่วยในการคุ้มครองสิทธิ์ของงานวิจัยหรืองานสร้างสรรค์ที่นำไปใช้ประโยชน์

**เกณฑ์มาตรฐาน :**

1. มีระบบสารสนเทศเพื่อการบริหารงานวิจัยที่สามารถนำไปใช้ประโยชน์ในการบริหารงานวิจัยและงานสร้างสรรค์

2. สนับสนุนพันธกิจด้านการวิจัยหรืองานสร้างสรรค์อย่างน้อยในประเด็นต่อไปนี้

- ห้องปฏิบัติการหรือห้องปฏิบัติงานสร้างสรรค์ หรือหน่วยวิจัย หรือศูนย์เครื่องมือ หรือศูนย์ให้  
 คำปรึกษาและสนับสนุนการวิจัยหรืองานสร้างสรรค์

- ห้องสมุดหรือแหล่งค้นคว้าข้อมูลสนับสนุนการวิจัยหรืองานสร้างสรรค์

- สิ่งอำนวยความสะดวกหรือการรักษาความปลอดภัยในการวิจัยหรือการผลิตงานสร้างสรรค์ เช่น   
 ระบบเทคโนโลยีสารสนเทศ ระบบรักษาความปลอดภัยในห้องปฏิบัติการ

- กิจกรรมวิชาการที่ส่งเสริมงานวิจัยหรืองานสร้างสรรค์ เช่น การจัดประชุมวิชาการ การจัดแสดงงานสร้างสรรค์ การจัดให้มีศาสตราจารย์อาคันตุกะหรือศาสตราจารย์รับเชิญ (visiting professor)

3. จัดสรรงบประมาณ เพื่อเป็นทุนวิจัยหรืองานสร้างสรรค์

4. จัดสรรงบประมาณเพื่อสนับสนุนการเผยแพร่ผลงานวิจัยหรืองานสร้างสรรค์ในการประชุมวิชาการหรือการตีพิมพ์ในวารสารระดับชาติหรือนานาชาติ

5. มีการพัฒนาสมรรถนะนักวิจัย มีการสร้างขวัญและกำลังใจตลอดจนยกย่องนักวิจัยที่มีผลงานวิจัยและงานสร้างสรรค์ดีเด่น

6. มีระบบและกลไกเพื่อช่วยในการคุ้มครองสิทธิ์ของงานวิจัยหรืองานสร้างสรรค์ที่นำไปใช้ประโยชน์และดำเนินการตามระบบที่กำหนด

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 - 4 ข้อ | มีการดำเนินการ  5 ข้อ | มีการดำเนินการ  6 ข้อ |

**ตัวบ่งชี้ที่ 2.8 : เงินสนับสนุนงานวิจัยและงานสร้างสรรค์ต่อจำนวนนักวิจัยประจำ**

**(เฉพาะสถาบันวิจัยและพัฒนา)**

**ชนิดของตัวบ่งชี้ :** ปัจจัยนำเข้า

**วงรอบการประเมิน :**  ปีการศึกษา

**คำอธิบายตัวบ่งชี้** **:**  ปัจจัยสำคัญที่ส่งเสริมสนับสนุนให้เกิดการผลิตงานวิจัยหรืองานสร้างสรรค์ในสถาบันอุดมศึกษาคือเงินสนับสนุนงานวิจัยหรืองานสร้างสรรค์ดังนั้นสถาบันอุดมศึกษาจึงต้องจัดสรรเงินจากภายในสถาบันและที่ได้รับจากภายนอกสถาบันเพื่อสนับสนุนการทำวิจัยหรืองานสร้างสรรค์อย่างมีประสิทธิภาพตามสภาพแวดล้อมและจุดเน้นของสถาบัน นอกจากนั้นเงินทุนวิจัยหรืองานสร้างสรรค์ที่สถาบันได้รับจากแหล่งทุนภายนอกยังเป็นตัวบ่งชี้ที่สำคัญที่แสดงถึงศักยภาพด้านการวิจัยของคณะโดยเฉพาะคณะที่อยู่ในกลุ่มที่เน้นการวิจัย

**เกณฑ์การประเมิน :**

โดยการแปลงจำนวนเงินต่อจำนวนอาจารย์ประจำและนักวิจัยประจำ เป็นคะแนนระหว่าง 0 – 5

มหาวิทยาลัยราชภัฏสกลนคร เป็นสถาบันกลุ่ม ข และ ค2 จำแนกเป็น 2 กลุ่มสาขาวิชา ที่ทำการเปิดสอน ดังนี้

1. **กลุ่มสาขาวิชาวิทยาศาสตร์และเทคโนโลยี**

จำนวนเงินสนับสนุนงานวิจัยและงานสร้างสรรค์จากภายในและภายนอกสถาบันที่กำหนดให้เป็น คะแนนเต็ม 5 = 60,000 บาทขึ้นไปต่อคน

2. **กลุ่มสาขาวิชามนุษยศาสตร์และสังคมศาสตร์**

จำนวนเงินสนับสนุนงานวิจัยและงานสร้างสรรค์จากภายในและภายนอกสถาบันที่กำหนดให้เป็น คะแนนเต็ม 5 = 25,000 บาทขึ้นไปต่อคน

**สถาบันวิจัยและพัฒนา** เป็นกลุ่มสาขาวิชามนุษยศาสตร์และสังคมศาสตร์

**สูตรการคำนวณ**

1. คำนวณจำนวนเงินสนับสนุนงานวิจัยหรืองานสร้างสรรค์จากภายในและภายนอกสถาบันต่อจำนวนอาจารย์ประจำและนักวิจัยประจำ

|  |  |
| --- | --- |
| จำนวนเงินสนับสนุนงานวิจัยฯ = | จำนวนเงินสนับสนุนงานวิจัยฯ จากภายในและภายนอก |
| นักวิจัยประจำ |

2. แปลงค่าจำนวนเงินที่คำนวณได้ใน ข้อ 1 เทียบกับคะแนนเต็ม 5

|  |  |  |
| --- | --- | --- |
| คะแนนที่ได้ = | จำนวนเงินสนับสนุนงานวิจัยฯจากภายในและภายนอก | x 5 |
| จำนวนเงินสนับสนุนงานวิจัยฯที่กำหนดให้เป็นคะแนนเต็ม 5 |

**หมายเหตุ :**

1. จำนวนนักวิจัยประจำ ให้นับตามปีการศึกษา และนับเฉพาะที่ปฏิบัติงานจริงไม่นับรวมผู้ลาศึกษาต่อ

2. ให้นับจำนวนเงินที่มีการลงนามในสัญญารับทุนในปีการศึกษาหรือปีงบประมาณหรือปีปฏิทินนั้นๆ ไม่ใช่จำนวนเงินที่เบิกจ่ายจริง

3. กรณีที่มีหลักฐานการแบ่งสัดส่วนเงินสนับสนุนงานวิจัย ซึ่งอาจเป็นหลักฐานจากแหล่งทุนหรือ หลักฐานจากการตกลงร่วมกันของสถาบันที่ร่วมโครงการ ให้แบ่งสัดส่วนเงินตามหลักฐานที่ปรากฏ กรณีที่ไม่มีหลักฐาน ให้แบ่งเงินตามสัดส่วนผู้ร่วมวิจัยของแต่ละคณะ

4. การนับจำนวนเงินสนับสนุนโครงการวิจัย สามารถนับเงินโครงการวิจัยสถาบันที่ได้ลงนามในสัญญารับทุนโดยอาจารย์หรือนักวิจัย **แต่ไม่**สามารถนับเงินโครงการวิจัยสถาบันที่บุคลากรสายสนับสนุนที่ไม่ใช่นักวิจัยเป็นผู้ดำเนินการ

**ตัวบ่งชี้ที่ 2.9 : ผลงานวิชาการของนักวิจัยประจำ (เฉพาะสถาบันวิจัยและพัฒนา)**

**ชนิดของตัวบ่งชี้ :**  ผลลัพธ์

**วงรอบการประเมิน :** ปีการศึกษา

**คำอธิบายตัวบ่งชี้**  **:** ผลงานวิชาการเป็นข้อมูลที่สำคัญในการแสดงให้เห็นว่าอาจารย์ประจำและนักวิจัยได้สร้างสรรค์ขึ้นเพื่อแสดงให้เห็นถึงความก้าวหน้าทางวิชาการและการพัฒนาองค์ความรู้อย่างต่อเนื่องเป็นผลงานที่มีคุณค่าสมควรส่งเสริมให้มีการเผยแพร่และนำไปใช้ประโยชน์ทั้งเชิงวิชาการและการแข่งขันของประเทศผลงานวิชาการอยู่ในรูปของบทความวิจัยหรือบทความวิชาการที่ตีพิมพ์ในรายงานสืบเนื่องจากการประชุมวิชาการระดับชาติหรือระดับนานาชาติตีพิมพ์ในวารสารวิชาการที่ปรากฏในฐานข้อมูล TCI หรือ Scopus หรือตามประกาศ ก.พ.อ. หรือระเบียบคณะกรรมการการอุดมศึกษาแห่งชาติว่าด้วย หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการ พ.ศ. 2556 ผลงานได้รับการจดอนุสิทธิบัตรหรือสิทธิบัตร หรือเป็นผลงานทางวิชาการรับใช้สังคมที่ผ่านการประเมินตำแหน่งทางวิชาการแล้วผลงานวิจัยที่หน่วยงานหรือองค์กรระดับชาติว่าจ้างให้ดำเนินการ ตำราหรือหนังสือที่ใช้ในการขอผลงานทางวิชาการและผ่านการพิจารณาตามเกณฑ์การขอตำแหน่งทางวิชาการแล้ว โดยมีวิธีการคิดดังนี้

**เกณฑ์การประเมิน :**

โดยการแปลงค่าร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัยเป็นคะแนนระหว่าง 0-5 เกณฑ์แบ่งกลุ่มตามสาขาวิชาดังนี้

**1. เกณฑ์เฉพาะกลุ่ม ข**

**กลุ่มสาขาวิชาวิทยาศาสตร์และเทคโนโลยี**

ร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัยที่กำหนดไว้เป็น

คะแนนเต็ม 5 = ร้อยละ 30 ขึ้นไป

**2. กลุ่มสาขาวิชา มนุษยศาสตร์และสังคมศาสตร์**

ร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัยที่กำหนดไว้เป็น

คะแนนเต็ม 5 = ร้อยละ 20 ขึ้นไป

**กำหนดระดับคุณภาพผลงาน ดังนี้**

| **ค่าน้ำหนัก** | **ระดับคุณภาพงานวิจัย** |
| --- | --- |
| 0.20 | - บทความวิจัยหรือบทความวิชาการฉบับสมบูรณ์ที่ตีพิมพ์ในรายงานสืบเนื่องจากการประชุมวิชาการระดับชาติ |
| 0.40 | - บทความวิจัยหรือบทความวิชาการฉบับสมบูรณ์ที่ตีพิมพ์ในรายงานสืบเนื่องจากการประชุมวิชาการระดับ นานาชาติ หรือที่ในวารสารวิชาการระดับชาติที่ไม่อยู่ในฐานข้อมูล ตามประกาศ ก.พ.อ หรือระเบียบคณะกรรมการการอุดมศึกษาว่าด้วย หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการ พ.ศ. 2556 แต่สถาบันนำเสนอสภาสถาบันอนุมัติและจัดทำเป็นประกาศให้ทราบเป็นการทั่วไป และแจ้งให้ กพอ./กกอ. ทราบภายใน 30 วัน นับแต่วันที่ออกประกาศ  - ผลงานที่ได้รับการจดอนุสิทธิบัตร |
| 0.60 | - บทความวิจัยหรือบทความวิชาการที่มีการตีพิมพ์ในวารสารวิชาการที่ปรากฏในฐานข้อมูล TCI กลุ่มที่ 2 |
| 0.80 | - บทความวิจัยหรือบทความวิชาการที่ตีพิมพ์ในวารสารวิชาการระดับนานาชาติที่ไม่อยู่ในฐานข้อมูลตามประกาศ ก.พ.อ หรือระเบียบคณะกรรมการการอุดมศึกษาว่าด้วย หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการ พ.ศ. 2556 แต่สถาบันนำเสนอสภาสถาบันอนุมัติและจัดทำเป็นประกาศให้ทราบเป็นการทั่วไป และแจ้งให้ กพอ./กกอ. ทราบภายใน 30 วัน นับแต่วันที่ออกประกาศ (ซึ่งไม่อยู่ใน Beall’s list) หรือตีพิมพ์ในวารสารวิชาการที่ปรากฏในฐานข้อมูล TCI กลุ่มที่ 1 |
| 1.00 | - บทความวิจัยหรือบทความวิชาการที่มีการตีพิมพ์ในวารสารวิชาการระดับนานาชาตีที่ปรากฏในฐานข้อมูลระดับนานาชาติตามประกาศ ก.พ.อ. หรือระเบียบคณะกรรมการการอุดมศึกษาว่าด้วย หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการ พ.ศ. 2556  - ผลงานได้รับการจดสิทธิบัตร  - ผลงานวิชาการรับใช้สังคมที่ได้รับการประเมินผ่านเกณฑ์การขอตำแหน่งทางวิชาการแล้ว  - ผลงานวิจัยที่หน่วยงานหรือองค์กรระดับชาติว่าจ้างให้ดำเนินการ  - ผลงานค้นพบพันธุ์พืช พันธุ์สัตว์ที่ค้นพบใหม่และได้รับการจดทะเบียน  - ตำราหรือหนังสือที่ได้รับการประเมินผ่านเกณฑ์การขอตำแหน่งทางวิชาการแล้ว  - ตำราหรือหนังสือที่ผ่านการพิจารณาตามหลักเกณฑ์การประเมินตำแหน่งทางวิชาการ  แต่ไม่ได้นำมาขอรับการประเมินตำแหน่งทางวิชาการ |

การส่งบทความเพื่อพิจารณาคัดเลือกให้นำเสนอในการประชุมวิชาการต้องส่งเป็นฉบับสมบูรณ์   
(Full Paper) และเมื่อได้รับการตอบรับและตีพิมพ์แล้ว การตีพิมพ์ต้องตีพิมพ์เป็นฉบับสมบูรณ์ซึ่งสามารถอยู่ในรูปแบบเอกสาร หรือสื่ออิเล็กทรอนิกส์ได้

**ระดับคุณภาพงานสร้างสรรค์ดังนี้**

|  |  |
| --- | --- |
| **ค่าน้ำหนัก** | **ระดับคุณภาพ** |
| 0.20 | งานสร้างสรรค์ที่มีการเผยแพร่สู่สาธารณะในลักษณะใดลักษณะหนึ่ง หรือผ่านสื่ออิเล็กทรอนิกส์ Online |
| 0.40 | งานสร้างสรรค์ที่ได้รับการเผยแพร่ในระดับสถาบัน |
| 0.60 | งานสร้างสรรค์ที่ได้รับการเผยแพร่ในระดับชาติ |
| 0.80 | งานสร้างสรรค์ที่ได้รับการเผยแพร่ในระดับความร่วมมือระหว่างประเทศ |
| 1.00 | งานสร้างสรรค์ที่ได้รับการเผยแพร่ในระดับภูมิภาคอาเซียน/นานาชาติ |

ผลงานสร้างสรรค์ทุกชิ้นต้องผ่านการพิจารณาจากคณะกรรมการที่มีองค์ประกอบไม่น้อยกว่า 3 คน โดยมีบุคคลภายนอกสถาบันร่วมพิจารณาด้วย

**สูตรการคำนวณ**

1. คำนวณร้อยละของผลรวมถ่วงน้ำหนักของผลงานวิชาการของอาจารย์ประจำและนักวิจัยตามสูตร

|  |  |
| --- | --- |
| ผลรวมถ่วงน้ำหนักของผลงานวิชาการของอาจารย์ประจำและนักวิจัย | x 100 |
| จำนวนอาจารย์ประจำและนักวิจัยทั้งหมด |

2. แปลงค่าร้อยละที่คำนวณได้ใน ข้อ 1 เทียบกับคะแนนเต็ม 5

|  |  |  |
| --- | --- | --- |
| คะแนนที่ได้ = | ร้อยละผลรวมถ่วงน้ำหนักของผลงานวิชาการของอาจารย์ประจำและนักวิจัย | X 5 |
| ร้อยละผลรวมถ่วงน้ำหนักของผลงานวิชาการของอาจารย์ประจำและนักวิจัยที่กำหนดให้เป็นคะแนนเต็ม 5 |

**ข้อมูลประกอบการพิจารณา :**

1. จำนวนและรายชื่อบทความวิจัยระดับชาติและนานาชาติทั้งหมด ของอาจารย์ประจำและนักวิจัยประจำ ทั้งที่ปฏิบัติงานจริงและลาศึกษาต่อตามปีการศึกษาหรือปีปฏิทินที่ตรงกับปีการศึกษา พร้อมชื่อเจ้าของบทความ ปีที่ตีพิมพ์ ชื่อวารสารหรือรายงานสืบเนื่องจากการประชุมวิชาการ และค่าน้ำหนักของแต่ละบทความวิจัย

2. จำนวนและรายชื่อผลงานสร้างสรรค์ที่เผยแพร่ในระดับชาติหรือระดับนานาชาติทั้งหมดของอาจารย์ประจำและนักวิจัยประจำ ทั้งที่ปฏิบัติงานจริงและลาศึกษาต่อ พร้อมชื่อเจ้าของผลงาน ปีที่เผยแพร่ ชื่อสถานที่ จังหวัด หรือประเทศที่เผยแพร่ และระบุรูปแบบของการเผยแพร่พร้อมหลักฐาน และค่าน้ำหนักของแต่ละผลงานสร้างสรรค์

3. หลักฐานแสดงความเป็นเจ้าของโครงการวิจัย

**ตัวบ่งชี้ที่ 2.10 : การบริการวิชาการแก่สังคม (เฉพาะสถาบันวิจัยและพัฒนา)**

**ชนิดของตัวบ่งชี้ :** กระบวนการ

**วงรอบการประเมิน :**  ปีการศึกษา

**คำอธิบายตัวบ่งชี้ :** การบริการวิชาการเป็นภารกิจหลักอีกอย่างหนึ่งของสถาบันอุดมศึกษาคณะควรคำนึงถึงกระบวนการในการให้บริการวิชาการแก่สังคมโดยการศึกษาความต้องการของกลุ่มเป้าหมายนำมาจัดทำแผนบริการวิชาการประจำปีทั้งการบริการวิชาการที่ทำให้เกิดรายได้และการบริการวิชาการที่คณะจัดทำเพื่อสร้างประโยชน์แก่ชุมชนโดยมีการประเมินความสำเร็จของการบริการวิชาการและนำมาจัดทำเป็นแผนเพื่อพัฒนาการเรียนการสอนแก่นักศึกษาให้มีประสบการณ์จากสภาพจริงและนำมาใช้ประโยชน์จนเกิดผลลัพธ์ที่สร้างความพึงพอใจต่อชุมชนและสังคมอย่างต่อเนื่องและยั่งยืน

**เกณฑ์มาตรฐาน :**

1. จัดทำแผนการบริการวิชาการประจำปีที่สอดคล้องกับความต้องการของสังคมและกำหนดตัวบ่งชี้วัดความสำเร็จในระดับแผนและโครงการบริการวิชาการแก่สังคมและเสนอกรรมการประจำคณะเพื่อพิจารณาอนุมัติ

2. โครงการบริการวิชาการแก่สังคมตามแผน มีการจัดทำแผนการใช้ประโยชน์จากการบริการวิชาการเพื่อให้เกิดผลต่อการพัฒนานักศึกษา ชุมชน หรือสังคม

3. โครงการบริการวิชาการแก่สังคมในข้อ 1 อย่างน้อยต้องมีโครงการที่บริการแบบให้เปล่า

4. ประเมินความสำเร็จตามตัวบ่งชี้ของแผนและโครงการบริการวิชาการแก่สังคมในข้อ 1 และนำเสนอกรรมการประจำคณะเพื่อพิจารณา

5. นำผลการประเมินตามข้อ 4 มาปรับปรุงแผนหรือพัฒนาการให้บริการวิชาการสังคม

6. คณะมีส่วนร่วมในการบริการวิชาการแก่สังคมในระดับสถาบัน

**เกณฑ์การประเมิน : 6 ข้อ**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 – 4 ข้อ | มีการดำเนินการ  5 ข้อ | มีการดำเนินการ  6 ข้อ |

**ตัวบ่งชี้ที่ 2.11 : ระบบและกลไกการทำนุบำรุงศิลปะและวัฒนธรรม**

**(เฉพาะสถาบันภาษา ศิลปะและวัฒนธรรม)**

**ชนิดของตัวบ่งชี้**  **:** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้ :** สถาบันอุดมศึกษาต้องมีนโยบาย แผนงาน โครงสร้าง และการบริหารจัดการงานทำนุบำรุงศิลปะและวัฒนธรรมทั้งการอนุรักษ์ ฟื้นฟู สืบสาน เผยแพร่วัฒนธรรมไทย ภูมิปัญญาท้องถิ่นตามจุดเน้นของสถาบัน อย่างมีประสิทธิภาพและประสิทธิผล

**เกณฑ์มาตรฐาน :**

1. มีการกำหนดผู้รับผิดชอบในการทำนุบำรุงศิลปะและวัฒนธรรม

2. มีการจัดทำแผนด้านทำนุบำรุงศิลปะและวัฒนธรรม และกำหนดตัวบ่งชี้วัดความสำเร็จตามวัตถุประสงค์ของแผนรวมทั้งจัดสรรงบประมาณเพื่อให้สามารถดำเนินการได้ตามแผน

3. มีการกำกับติดตามให้มีการดำเนินงานตามแผนด้านทำนุบำรุงศิลปะและวัฒนธรรม

4. ประเมินความสำเร็จตามตัวบ่งชี้ที่วัดความสำเร็จตามวัตถุประสงค์ของแผนด้านทำนุบำรุงศิลปะและวัฒนธรรม

5. มีการนำผลการประเมินไปปรับปรุงแผนหรือกิจกรรมด้านทำนุบำรุงศิลปะและวัฒนธรรม

6. มีการเผยแพร่กิจกรรมหรือการบริการด้านทำนุบำรุงศิลปะและวัฒนธรรมต่อสาธารณชน

7. มีการกำหนดหรือสร้างมาตรฐานด้านศิลปะและวัฒนธรรมซึ่งเป็นที่ยอมรับในระดับชาติ

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 - 4 ข้อ | มีการดำเนินการ  5 ข้อ | มีการดำเนินการ  6 - 7 ข้อ |

**ตัวบ่งชี้ที่ 2.12 : การพัฒนาสุนทรียภาพในมิติทางศิลปะและวัฒนธรรม**

**(เฉพาะสถาบันภาษา ศิลปะและวัฒนธรรม)**

**ชนิดของตัวบ่งชี้**  **:** ผลผลิต

**วงรอบการประเมิน :** ปีการศึกษา

**คำอธิบายตัวบ่งชี้** **:**  ศิลปะและวัฒนธรรมเกี่ยวข้องกับความสุนทรีและรสนิยมเกิดรูปแบบวิถีชีวิตและสังคม โดยมีลักษณะที่เป็นพลวัต มีการเปลี่ยนแปลงตลอดเวลา จำเป็นต้องรู้ทันอย่างมีปัญญา โดยมีแผนในการพัฒนาให้ความรู้และประสบการณ์ด้านสุนทรียภาพในบริบทของศิลปะและวัฒนธรรม สามารถเลือกรับรักษาและสร้างให้ตนเองและสังคมอยู่ร่วมกันอย่างรู้คุณค่าความงามอย่างมีสุนทรีที่มีรสนิยม

**ประเด็นการพิจารณา :**

1. การมีส่วนร่วมของบุคลากรในมหาวิทยาลัยที่ก่อให้เกิดวัฒนธรรมที่ดี

2. สิ่งแวดล้อมด้านความปลอดภัยของอาคารสถานที่ สะอาดถูกสุขลักษณะ และตกแต่งอย่างมีความสุนทรี

3. ปรับแต่งและรักษาภูมิทัศน์ให้สวยงาม สอดคล้องกับธรรมชาติ และเป็นมิตรกับสิ่งแวดล้อม

4. การจัดให้มีพื้นที่และกิจกรรมทางวัฒนธรรมที่เอื้อและส่งเสริมให้นักศึกษาและบุคลากรมีส่วนร่วมอย่างสม่ำเสมอ

5. ระดับความพึงพอใจบุคลากรและนักศึกษาที่เกี่ยวกับประเด็น 1 – 4 ไม่ต่ำกว่า 3.51จากคะแนนเต็ม5

**เกณฑ์การให้คะแนน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| ปฏิบัติได้ 1 ข้อ | ปฏิบัติได้ 2 ข้อ | ปฏิบัติได้ 3 ข้อ | ปฏิบัติได้ 4 ข้อ | ปฏิบัติได้ 5 ข้อ |

**ข้อมูลประกอบการพิจารณา :**

1. หลักฐานที่แสดงรายละเอียดของโครงการหรือกิจกรรมที่พัฒนาสุนทรียภาพด้านศิลปะแลวัฒนธรรมที่มหาวิทยาลัยดำเนินการตลอดปีในแต่ละปีการศึกษา

2. โครงการหรือกิจกรรมที่แสดงรายละเอียดที่กำหนดวัตถุประสงค์และเป้าหมายของความสำเร็จอย่างเป็นรูปธรรม รายงานผลการประเมินการมีส่วนร่วม

3. เอกสารหลักฐานหรือผลการประเมินด้านสภาพแวดล้อม ความปลอดภัย ความสะอาด สุขอนามัยและ ความสวยงาม

4. เอกสารหลักฐานหรือผลการประเมินการจัดให้มีพื้นที่และกิจกรรมทางวัฒนธรรมที่เอื้อและส่งเสริมให้นักศึกษาและบุคลากรมีส่วนร่วมอย่างสม่ำเสมอ

5. รายงานผลการประเมินความพึงพอใจของบุคลากรและนักศึกษาที่เกี่ยวกับประเด็น 1 – 4

**หมายเหตุ :**

1. สะอาด หมายถึง ไม่รก มีระเบียบ รักษาง่าย ใช้สะดวก

2. สุขลักษณะ หมายถึง สะอาด ปลอดภัย ไร้มลภาวะ สุขกาย สบายใจ เป็นมิตรต่อสิ่งแวดล้อม

3. สวยงาม หมายถึง มีการจัดแต่งอาคาร สภาพแวดล้อมอย่างเหมาะสมสอดคล้องกับพื้นที่แวดล้อม  
ไม่สิ้นเปลืองและไม่ก่อให้เกิดผลกระทบต่อสภาพแวดล้อม

**องค์ประกอบที่ 3 การบริหารและการจัดการ**

**หลักการ**

มหาวิทยาลัยต้องให้ความสำคัญกับการบริหารจัดการ โดยมีสภามหาวิทยาลัยทำหน้าที่ในการกำกับดูแลการทำงานของมหาวิทยาลัยให้มีประสิทธิภาพ มหาวิทยาลัยจะต้องบริหารจัดการด้านต่าง ๆ ให้มีคุณภาพ เช่น ทรัพยากรบุคคล ระบบฐานข้อมูล การบริหารความเสี่ยง การบริหารการเปลี่ยนแปลง การบริหารทรัพยากรทั้งหมด ฯลฯ เพื่อสัมฤทธิผลตามเป้าหมายที่กำหนดไว้ โดยใช้หลักธรรมาภิบาล (Good Governance)

**ตัวบ่งชี้** จำนวน 4 ตัวบ่งชี้ คือ

ตัวบ่งชี้ที่ 3.1 การพัฒนาสถาบันสู่สถาบันเรียนรู้

ตัวบ่งชี้ที่ 3.2 ระบบสารสนเทศเพื่อการบริหารและการตัดสินใจ

ตัวบ่งชี้ที่ 3.3 ระบบบริหารความเสี่ยง

ตัวบ่งชี้ที่ 3.4 การปฏิบัติตามบทบาทหน้าที่ของผู้บริหารหน่วยงาน

**ตัวบ่งชี้ที่ 3.1 : การพัฒนาสถาบันสู่สถาบันเรียนรู้**

**ชนิดของตัวบ่งชี้**   **:** กระบวนการ

**วงรอบการประเมิน**  **:** ปีการศึกษา

**คำอธิบายตัวบ่งชี้**  **:**  มาตรฐานการอุดมศึกษาข้อที่ 3 กำหนดให้มีการสร้างและพัฒนาสังคมฐาน ความรู้และสังคมแห่งการเรียนรู้ ซึ่งต้องมีการจัดการความรู้เพื่อมุ่งสู่มหาวิทยาลัยแห่งการเรียนรู้ โดยมีการรวบรวมองค์ความรู้ที่มีอยู่ในหน่วยงาน ซึ่งกระจัดกระจายอยู่ในตัวบุคคลหรือเอกสารมาพัฒนาให้เป็นระบบ เพื่อให้ทุกคนในมหาวิทยาลัยสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้มหาวิทยาลัยมีความสามารถในเชิงแข่งขันสูงสุด กระบวนการในการบริหารจัดการความรู้ในมหาวิทยาลัย ประกอบด้วย การระบุความรู้ การคัดเลือก การรวบรวม การจัดเก็บความรู้การเข้าถึงข้อมูล และการแลกเปลี่ยนความรู้ทั้งภายในและภายนอกมหาวิทยาลัย การสร้างบรรยากาศและวัฒนธรรมการเรียนรู้ภายในมหาวิทยาลัย กำหนดแนววิธีปฏิบัติงานตลอดจนการใช้เทคโนโลยีสารสนเทศเพื่อเพิ่มประสิทธิภาพการบริหารจัดการความรู้ในมหาวิทยาลัยให้ดียิ่งขึ้น

**เกณฑ์มาตรฐาน**  **:**

1. มีการกำหนดประเด็นความรู้และเป้าหมายของการจัดการความรู้ที่สอดคล้องกับแผนกลยุทธ์/แผนปฏิบัติงาน และหรือพันธกิจตามบริบทของหน่วยงาน

2. กำหนดบุคลากรกลุ่มเป้าหมายที่จะพัฒนาความรู้และทักษะอย่างชัดเจนตามประเด็นความรู้ที่กำหนดในข้อ 1

3. มีการแบ่งปันและแลกเปลี่ยนเรียนรู้จากความรู้ ทักษะของผู้มีประสบการณ์ตรง (tacit knowledge) เพื่อค้นหาแนวปฏิบัติที่ดีตามประเด็นความรู้ที่กำหนดในข้อ 1 และเผยแพร่ไปสู่บุคลากรกลุ่มเป้าหมายที่กำหนด

4. มีการรวบรวมความรู้ตามประเด็นความรู้ที่กำหนดในข้อ 1 ทั้งที่มีอยู่ในตัวบุคคลและแหล่งเรียนรู้อื่น ๆ ที่เป็นแนวปฏิบัติที่ดีมาพัฒนาและจัดเก็บอย่างเป็นระบบโดยเผยแพร่ออกมาเป็นลายลักษณ์อักษร (explicit knowledge)

5. มีการนำความรู้ที่ได้จากการจัดการความรู้ในปีการศึกษาปัจจุบันหรือปีการศึกษาที่ผ่านมาที่เป็นลายลักษณ์อักษร (explicit knowledge) และจากความรู้ ทักษะของผู้มีประสบการณ์ตรง (tacit knowledge) ที่เป็นแนวปฏิบัติที่ดีมาปรับใช้ในการปฏิบัติงานจริง

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 ข้อ | มีการดำเนินการ  4 ข้อ | มีการดำเนินการ  5 ข้อ |

**ตัวบ่งชี้ที่ 3.2 : ระบบสารสนเทศเพื่อการบริหารและการตัดสินใจ**

**ชนิดของตัวบ่งชี้**  **:** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้**  **:**  หน่วยงานควรมีการพัฒนาระบบสารสนเทศเพื่อการบริหารและการตัดสินใจที่สอดรับกับนโยบายและการวางแผนระดับมหาวิทยาลัย เพื่อให้เป็นระบบที่สมบูรณ์สามารถเชื่อมโยงกับทุกหน่วยงานที่เกี่ยวข้องทั้งภายในและภายนอก เป็นระบบที่ใช้งานได้ทั้งเพื่อการบริหาร การวางแผนและการตัดสินใจของผู้บริหารทุกระดับ เพื่อการปฏิบัติงานตามภารกิจทุกด้านของบุคลากร เพื่อการติดตามตรวจสอบและประเมินการดำเนินงาน ตลอดจนเพื่อการปรับปรุงและพัฒนามหาวิทยาลัย ทั้งนี้ ระบบดังกล่าวต้องมีความสะดวกในการใช้งานโดยประเมินจากความพึงพอใจของผู้ใช้

**เกณฑ์มาตรฐาน**  **:**

1. มีแผนระบบสารสนเทศ (Information System Plan)

2. มีระบบสารสนเทศเพื่อการบริหารและและการตัดสินใจตามพันธกิจหลักของหน่วยงาน โดยอย่างน้อยต้องครอบคลุมบริบทของหน่วยงานและสามารถนำไปใช้ในการดำเนินงานประกันคุณภาพการศึกษาของมหาวิทยาลัยได้

3. มีการประเมินความพึงพอใจของผู้ใช้ระบบสารสนเทศ

4. มีการนำผลการประเมินความพึงพอใจของผู้ใช้ระบบสารสนเทศมาปรับปรุงระบบสารสนเทศ

5. มีการส่งข้อมูลผ่านระบบเครือข่ายของหน่วยงานภายนอกที่เกี่ยวข้องตามที่กำหนด

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 ข้อ | มีการดำเนินการ  4 ข้อ | มีการดำเนินการ  5 ข้อ |

**ตัวบ่งชี้ที่ 3.3 : ระบบบริหารความเสี่ยง**

**ชนิดของตัวบ่งชี้**   **:** กระบวนการ

**วงรอบการประเมิน :**  ปีการศึกษา

**คำอธิบายตัวบ่งชี้**  **:** เพื่อให้หน่วยงานมีระบบบริหารความเสี่ยง โดยการบริหารและควบคุมปัจจัย กิจกรรมและกระบวนการดำเนินงานที่อาจเป็นมูลเหตุของความเสียหาย (ทั้งในรูปของตัวเงิน หรือไม่ใช่ตัวเงิน เช่น ชื่อเสียงและการฟ้องร้องจากการไม่ปฏิบัติตามกฎหมาย ระเบียบ ข้อบังคับประสิทธิภาพ ประสิทธิผล หรือความคุ้มค่า) เพื่อให้ระดับความเสี่ยง และขนาดของความเสียหายที่จะเกิดขึ้นในอนาคตอยู่ในระดับที่ยอมรับและควบคุมได้ โดยคำนึงถึงการเรียนรู้วิธีการป้องกันจากการคาดการณ์ปัญหาล่วงหน้าและโอกาสในการเกิด เพื่อป้องกันหรือบรรเทาความรุนแรงของปัญหา รวมทั้งการมีแผนสำรองต่อภาวะฉุกเฉิน เพื่อให้มั่นใจว่าระบบงานต่าง ๆ มีความพร้อมใช้งาน มีการปรับปรุงระบบอย่างต่อเนื่องและทันต่อการเปลี่ยนแปลงเพื่อการบรรลุเป้าหมายของมหาวิทยาลัยตามยุทธศาสตร์หรือกลยุทธ์เป็นสำคัญ

**เกณฑ์มาตรฐาน**  **:**

1. มีการแต่งตั้งคณะกรรมการหรือคณะทำงานบริหารความเสี่ยง โดยมีผู้บริหารระดับสูงและตัวแทนที่รับผิดชอบพันธกิจหลักของหน่วยงานร่วมเป็นคณะกรรมการหรือคณะทำงาน

2. มีการวิเคราะห์และระบุความเสี่ยงและปัจจัยที่ก่อให้เกิดความเสี่ยงอย่างน้อย 3 ด้าน ตามบริบทของหน่วยงานจากตัวอย่าง เช่น

- ความเสี่ยงด้านทรัพยากร (การเงิน งบประมาณ ระบบเทคโนโลยีสารสนเทศ อาคารสถานที่)

- ความเสี่ยงด้านยุทธศาสตร์ หรือกลยุทธ์ของมหาวิทยาลัย

- ความเสี่ยงด้านนโยบาย กฎหมาย ระเบียบข้อบังคับ

- ความเสี่ยงด้านการปฏิบัติงาน เช่น ความเสี่ยงของกระบวนการบริหารหลักสูตร การบริหารงานวิจัยระบบงานระบบประกันคุณภาพ

- ความเสี่ยงด้านบุคลากรและความเสี่ยง ด้านธรรมาภิบาล โดยเฉพาะจรรยาบรรณของอาจารย์และบุคลากร

- ความเสี่ยงจากเหตุการณ์ภายนอก

- อื่น ๆ ตามบริบทของมหาวิทยาลัย

3. มีการประเมินโอกาสและผลกระทบของความเสี่ยงและจัดลำดับความเสี่ยงที่ได้จากการวิเคราะห์ในข้อ 2

4. มีการจัดทำแผนบริหารความเสี่ยงที่มีระดับความเสี่ยงสูง และดำเนินการตามแผน

5. มีการติดตาม และประเมินผลการดำเนินงานตามแผน และรายงานต่อสภามหาวิทยาลัยเพื่อพิจารณา  
อย่างน้อยปีละ 1 ครั้ง

6. มีการนำผลการประเมิน และข้อเสนอแนะจากสภามหาวิทยาลัยไปใช้ในการปรับแผนหรือวิเคราะห์  
ความเสี่ยงในรอบปีถัดไป

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 หรือ 4 ข้อ | มีการดำเนินการ  5 ข้อ | มีการดำเนินการ  6 ข้อ |

**หมายเหตุ :**

คะแนนการประเมินจะเท่ากับ 0 หากพบว่าเกิดเหตุการณ์ร้ายแรงขึ้นภายในมหาวิทยาลัยในรอบปีการประเมินที่ส่งผลกระทบต่อชีวิตและความปลอดภัยของนักศึกษา คณาจารย์ บุคลากร หรือต่อชื่อเสียงภาพลักษณ์ หรือต่อความมั่นคงทางการเงินของมหาวิทยาลัย อันเนื่องมาจากความบกพร่องของมหาวิทยาลัยในการควบคุม หรือจัดการกับความเสี่ยง หรือปัจจัยเสี่ยงที่ไม่มีประสิทธิภาพเพียงพอ โดยมีหลักฐานประกอบที่ชัดเจน

ตัวอย่างความเสี่ยงร้ายแรงที่ให้ผลประเมินเป็นศูนย์ (0) คะแนน เช่น

1. มีการเสียชีวิตและถูกทำร้ายร่างกายหรือจิตใจอย่างรุนแรงของนักศึกษา คณาจารย์ บุคลากรภายในมหาวิทยาลัยทั้ง ๆ ที่อยู่ในวิสัยที่สถาบันสามารถป้องกันหรือลดผลกระทบในเหตุการณ์ที่เกิดขึ้นได้ แต่ไม่พบแผน การจัดการความเสี่ยงหรือไม่พบความพยายามของมหาวิทยาลัยในการระงับเหตุการณ์ดังกล่าว

2. มหาวิทยาลัยหรือหน่วยงานเสื่อมเสียชื่อเสียงหรือมีภาพลักษณ์ที่ไม่ดี อันเนื่องมาจากปัจจัยต่าง ๆ เช่น คณาจารย์ นักวิจัยหรือบุคลากรขาดจริยธรรม จรรยาบรรณ การไม่ปฏิบัติตามมาตรฐานหรือกฎกระทรวง และเกิดเป็นข่าวปรากฏให้เห็นตามสื่อต่าง เช่น หนังสือพิมพ์ ข่าว online เป็นต้น

3. มหาวิทยาลัยหรือหน่วยงานขาดสภาพคล่องในด้านการเงินจนทำให้ต้องปิดหลักสูตรหรือไม่สามารถปฏิบัติตามเกณฑ์มาตรฐานหลักสูตรระดับอุดมศึกษาของสำนักงานคณะกรรมการการอุดมศึกษาได้ส่งผลกระทบต่อนักศึกษาปัจจุบันที่เรียนอยู่อย่างรุนแรง

\*\* หากมีคณะใดคณะหนึ่งได้คะแนนการประเมินเป็นศูนย์ (0) แล้ว มหาวิทยาลัยก็จะได้คะแนนการประเมินเป็นศูนย์ (0) ด้วยเช่นกัน หากเป็นไปตามเงื่อนไขที่กล่าวไว้ข้างต้นการไม่เข้าข่ายที่ทำให้ผลการประเมินได้คะแนนเป็นศูนย์ (0) ได้แก่

1. มหาวิทยาลัยมีการวิเคราะห์และจัดทำแผนบริหารความเสี่ยงเชิงป้องกัน หรือมีแผนรองรับเพื่อลดผลกระทบสำหรับความเสี่ยงที่ทำให้เกิดเรื่องร้ายแรงดังกล่าวไว้ล่วงหน้า และดำเนินการตามแผน

2. เป็นเหตุสุดวิสัย อยู่นอกเหนือการบริหารจัดการ (การควบคุมหรือการป้องกัน) ของมหาวิทยาลัย

3. เหตุการณ์ร้ายแรงดังกล่าวมีความรุนแรงที่ลดน้อยลงมากจากแผนรองรับผลกระทบที่ได้กำหนดไว้ล่วงหน้า

**ตัวบ่งชี้ที่ 3.4 : การปฏิบัติตามบทบาทหน้าที่ของผู้บริหารหน่วยงาน**

**ชนิดของตัวบ่งชี้**  **:** ผลผลิต

**วงรอบการประเมิน :** ปีการศึกษา

**คำอธิบายตัวบ่งชี้** **:** การประเมินผลตามหน้าที่และบทบาทของผู้บริหารในการบริหารและการจัดการให้บรรลุผลสำเร็จตามแผนกลยุทธ์และแผนปฏิบัติงานประจำปีของมหาวิทยาลัย จะมุ่งเน้นการประเมินคุณภาพของการบริหาร งานตามนโยบายของสภามหาวิทยาลัย ประสิทธิผลของแผนปฏิบัติการประจำปี ความสามารถในการบริหารและการจัดการตามหลักธรรมาภิบาลของผู้บริหาร

**เกณฑ์การให้คะแนน :**

ใช้ค่าคะแนนการประเมินผลผู้บริหารโดยคณะกรรมการที่สภามหาวิทยาลัยแต่งตั้ง (คะแนนเต็ม 5)

**ข้อมูลประกอบการพิจารณา :**

1. เอกสารหรือหลักฐานที่แสดงรายละเอียดการกำหนดหรือทบทวนนโยบายการกำกับดูแลมหาวิทยาลับรวมทั้งทบทวนกรอบทิศทางการดำเนินงานของมหาวิทยาลัยตามหน้าที่และบทบาทของผู้บริหารมหาวิทยาลัย

2. เอกสารหรือหลักฐานที่แสดงรายละเอียดการดำเนินการตามระบบการกำกับดูแลมหาวิทยาลัย โดยมีเอกสารหรือหลักฐานหรือรายงานหรือบันทึกการประชุม ที่แสดงให้เห็นว่าผู้บริหารมหาวิทยาลัยได้กำหนดให้มีกระบวนการที่เป็นรูปธรรม ในการจัดการเพื่อให้เกิดการควบคุมและตรวจสอบการดำเนินงานของมหาวิทยาลัย

3. เอกสารหรือหลักฐานที่แสดงให้เห็นว่าผู้บริหารมหาวิทยาลัย มีการติดตามผลการดำเนินงานสำคัญ เช่น ระบบในด้านนโยบายและแผน ด้านการบริหารงานบุคคล ด้านการเงินและงบประมาณ โดยเฉพาะการดำเนินงานตามภารกิจหลักของมหาวิทยาลัยที่เป็นมติสภามหาวิทยาลัย

4. เอกสารหรือหลักฐานที่แสดงให้เห็นถึงนโยบายของมหาวิทยาลัย ที่กำหนดให้มีระบบการประเมินผู้บริหาร โดยคณะกรรมการที่สภามหาวิทยาลัยแต่งตั้งและมีการดำเนินงานตามระบบนั้น

5. รายงานการสังเคราะห์มติหรือนโยบายรวมทั้งผลกระทบที่เกิดขึ้นจากการตัดสินใจของผู้บริหารมหาวิทยาลัย

**หมายเหตุ**  **:**

1. ระดับมหาวิทยาลัย ผู้บริหาร หมายถึง อธิการบดี

2. ระดับคณะ ผู้บริหาร หมายถึง คณบดี หรือผู้บริหารของหน่วยงานที่เทียบเท่าคณะที่มีการจัดการเรียนการสอน

**องค์ประกอบที่ 4**  **การเงินและงบประมาณ**

**หลักการ**

การเงินและงบประมาณเป็นสิ่งที่สำคัญอย่างหนึ่งของมหาวิทยาลัย ไม่ว่าแหล่งเงินทุนของมหาวิทยาลัยจะได้มาจากงบประมาณแผ่นดิน (สำหรับสถาบันอุดมศึกษาของรัฐ ) หรือเงินรายได้ของมหาวิทยาลัย เช่น ค่าหน่วยกิต ค่าธรรมเนียม ค่าบำรุงการศึกษาต่าง ๆ ของนักศึกษา รายได้จากงานวิจัยบริการทางวิชาการ ค่าเช่าทรัพย์สิน ฯลฯ ผู้บริหารมหาวิทยาลัยจะต้องมีแผนการใช้เงินที่สะท้อนความต้องการใช้เงินเพื่อการดำเนินงานตามแผนกลยุทธ์และแผนปฏิบัติงานประจำปีของมหาวิทยาลัยได้อย่างมีประสิทธิภาพ ทำความเข้าใจกับการวิเคราะห์ทางการเงิน เช่น ค่าใช้จ่ายทั้งหมดต่อจำนวนนักศึกษา ทรัพย์สินถาวรต่อจำนวนนักศึกษา ค่าใช้จ่ายที่มหาวิทยาลัยใช้สำหรับการผลิตบัณฑิตต่อหัว จำแนกตามกลุ่มสาขา รายได้ทั้งหมดของมหาวิทยาลัยหลังจากหักงบ (ค่าใช้จ่าย) ดำเนินการทั้งหมด งบประมาณในการพัฒนาอาจารย์ ความรวดเร็วในการเบิกจ่าย ร้อยละของงบประมาณที่ประหยัดได้หลัง จากที่ปฏิบัติตามภารกิจทุกอย่างครบถ้วน สิ่งเหล่านี้จะเป็นการแสดงศักยภาพ เชิงการบริหารจัดการด้านการเงินของมหาวิทยาลัยที่เน้นถึงความโปร่งใส ความถูกต้อง ใช้เม็ดเงินอย่างคุ้มค่า มีประสิทธิภาพและเกิดประโยชน์สูงสุด

**ตัวบ่งชี้** จำนวน 1 ตัวบ่งชี้ คือ

ตัวบ่งชี้ที่ 4.1 ระบบและกลไกการเงินและงบประมาณ

**ตัวบ่งชี้ที่ 4.1 : ระบบและกลไกการเงินและงบประมาณ**

**ชนิดของตัวบ่งชี้**  **:** กระบวนการ

**วงรอบการประเมิน :** ปีการศึกษา

**คำอธิบายตัวบ่งชี้** **:**  มหาวิทยาลัยจะต้องมีระบบในการจัดหาและจัดสรรเงินอย่างมีประสิทธิภาพจะต้องมีแผน กลยุทธ์ทางด้านการเงินซึ่งเป็นแผนจัดหาเงินทุนจากแหล่งเงินทุนต่าง ๆ ที่สามารถผลักดันแผนกลยุทธ์ของมหาวิทยาลัยให้สามารถดำเนินการได้ มีการวิเคราะห์รายได้ ค่าใช้จ่ายของการดำเนินงานทั้งจากงบประมาณแผ่นดินและเงินรายได้อื่น ๆ ที่มหาวิทยาลัยได้รับมีการจัดสรรงบประมาณและการจัดทำรายงานทางการเงินอย่างเป็นระบบครบทุกพันธกิจ มีระบบการตรวจสอบการใช้เงินอย่างมีประสิทธิภาพ รายงานทางการเงินต้องแสดงรายละเอียดการใช้จ่ายในทุกพันธกิจ โครงการ กิจกรรม เพื่อให้สามารถวิเคราะห์สถานะทางการเงินและความมั่นคงของมหาวิทยาลัยได้

**เกณฑ์มาตรฐาน :**

1. มีแผนกลยุทธ์ทางการเงินที่สอดคล้องกับแผนกลยุทธ์ของมหาวิทยาลัย

2. มีแนวทางจัดหาทรัพยากรทางด้านการเงิน หลักเกณฑ์การจัดสรร และการวางแผนการใช้เงินอย่างมีประสิทธิภาพ โปร่งใส ตรวจสอบได้

3. มีงบประมาณประจำปีที่สอดคล้องกับแผนปฎิบัติการในแต่ละพันธกิจและการพัฒนามหาวิทยาลัยและบุคลากร

4. มีการจัดทำรายงานทางการเงินอย่างเป็นระบบและรายงานต่อสภามหาวิทยาลัยอย่างน้อยปีละ 2 ครั้ง

5. มีการนำข้อมูลทางการเงินไปใช้ในการวิเคราะห์ค่าใช้จ่าย และวิเคราะห์สถานะทางการเงินและความมั่นคงของมหาวิทยาลัยอย่างต่อเนื่อง

6. มีหน่วยงานตรวจสอบภายในและภายนอก ทำหน้าที่ตรวจ ติดตามการใช้เงินให้เป็นไปตามระเบียบและกฎเกณฑ์ที่มหาวิทยาลัยกำหนด

7. ผู้บริหารระดับสูงมีการติดตามผลการใช้เงินให้เป็นไปตามเป้าหมาย และนำข้อมูลจากรายงานทางการเงินไปใช้ในการวางแผนและการตัดสินใจ

**เกณฑ์การประเมิน**  **:**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 หรือ 3 ข้อ | มีการดำเนินการ  4 หรือ 5 ข้อ | มีการดำเนินการ  6 ข้อ | มีการดำเนินการ  7 ข้อ |

**หมายเหตุ :**

แผนกลยุทธ์ทางการเงิน เป็นแผนระยะยาวที่ระบุที่มาและใช้ไปของทรัพยากรทางการเงินของมหาวิทยาลัยที่สามารถผลักดันแผนกลยุทธ์ของมหาวิทยาลัยให้สามารถดำเนินการได้ แผนกลยุทธ์ทางการเงินจะสอดรับไปกับแผนกลยุทธ์ของมหาวิทยาลัย มหาวิทยาลัยควรประเมินความต้องการทรัพยากรที่ต้องจัดหาสำหรับการดำเนินงานตามกลยุทธ์แต่ละกลยุทธ์และประเมินมูลค่าของทรัพยากรออกมาเป็นเงินทุนที่ต้องการใช้ ซึ่งจะเป็นความต้องการเงินทุนในระยะยาวเท่ากับเวลาที่มหาวิทยาลัยใช้ในการดำเนินการให้กลยุทธ์นั้นบังเกิดผลจากนั้นจึงจะกำหนดให้เห็นอย่างชัดเจนถึงที่มาของเงินทุนที่ต้องการใช้ว่าสามารถจัดหาได้จากแหล่งเงินทุนใด เช่น รายได้ค่าธรรมเนียมการศึกษา งบประมาณแผ่นดินหรือเงินอุดหนุนจากรัฐบาล เงินทุนสะสมของหน่วยงาน เงินบริจาคจากหน่วยงานภายนอกหรือศิษย์เก่า หรือมหาวิทยาลัยจะต้องมีการระดมทุนด้วยวิธีการอื่น ๆ อีกเพิ่มเติม เช่น การแปลงทรัพย์สินทางปัญญาเป็นมูลค่ารวมทั้งมีการวิเคราะห์ต้นทุนของการดำเนินงานด้วย เช่น ต้นทุนต่อหน่วยในการผลิตบัณฑิตในแต่ละหลักสูตร โดยที่ระยะเวลาของแผนกลยุทธ์ทางการเงินจะเท่ากับระยะเวลาของแผนกลยุทธ์ของมหาวิทยาลัย

**องค์ประกอบที่ 5 ระบบและกลไกการประกันคุณภาพ**

**หลักการ**

ระบบและกลไกในการประกันคุณภาพการศึกษาภายในเป็นปัจจัยสำคัญที่แสดงถึงศักยภาพการพัฒนาคุณภาพของมหาวิทยาลัย โดยต้องครอบคลุมทั้งปัจจัยนำเข้า กระบวนการ ผลผลิตผลลัพธ์ และผลกระทบที่เกิดขึ้นมหาวิทยาลัยจะต้องพัฒนาระบบและกลไกการประกันคุณภาพการศึกษาภายในอย่างต่อเนื่องและมีกระบวนการจัดการความรู้ เพื่อให้เกิดนวัตกรรมด้านการประกันคุณภาพการศึกษาภายในที่เป็นลักษณะเฉพาะของมหาวิทยาลัย

**ตัวบ่งชี้** จำนวน 1 ตัวบ่งชี้ คือ

ตัวบ่งชี้ที่ 5.1 ระบบและกลไกการประกันคุณภาพการศึกษาภายใน

**ตัวบ่งชี้ที่ 5.1 : ระบบและกลไกการประกันคุณภาพการศึกษาภายใน**

**ชนิดของตัวบ่งชี้**   **:** กระบวนการ

**วงรอบการประเมิน :**  ปีการศึกษา

**คำอธิบายตัวบ่งชี้ :** การประกันคุณภาพการศึกษาภายในเป็นภารกิจของหน่วยงานตามที่กำหนดไว้ในพระราช บัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ซึ่งหน่วยงานต้องสร้างระบบและกลไกในการควบคุม ตรวจสอบ ประเมินและพัฒนาการดำเนินงานของหน่วยงานให้เป็นไปตามนโยบาย เป้าประสงค์และระดับคุณภาพตามมาตรฐานที่กำหนดโดยมหาวิทยาลัยและหน่วยงานต้นสังกัดตลอดจนหน่วยงานที่เกี่ยวข้อง มีการวัดผลสำเร็จของการประกันคุณภาพการศึกษาภายในรวมทั้งการรายงานผลการประกันคุณภาพต่อหน่วยงานที่เกี่ยวข้อง และเปิดเผยต่อสาธารณชน มีการประเมินและปรับปรุงอย่างต่อเนื่อง และมีนวัตกรรมที่เป็นแบบอย่างที่ดีการประกันคุณภาพการศึกษาภายในถือเป็นส่วนหนึ่งของกระบวนการบริหารการศึกษาที่ต้องดำเนินการอย่างต่อเนื่อง โดยมีการสร้างจิตสำนึกให้เห็นว่าเป็นความรับผิดชอบร่วมกันของทุกคนในการพัฒนาคุณภาพการศึกษา ทั้งนี้ เพื่อเป็นหลักประกันแก่สาธารณชนให้มั่นใจได้ว่ามหาวิทยาลัยสามารถสร้างผลผลิตทางการศึกษาที่มีคุณภาพ

**เกณฑ์มาตรฐาน :**

1. มีระบบและกลไกการประกันคุณภาพการศึกษาภายในที่เหมาะสมและสอดคล้องกับพันธกิจและพัฒนาการของหน่วยงาน และดำเนินการตามระบบที่กำหนด

2. มีการกำหนดนโยบายและให้ความสำคัญเรื่องการประกันคุณภาพการศึกษาภายใน โดยคณะกรรมการระดับนโยบายและผู้บริหารสูงสุดของหน่วยงาน

3. มีการกำหนดตัวบ่งชี้เพิ่มเติมที่สะท้อนผลลัพธ์ตามภารกิจหลักของหน่วยงาน

4. มีการดำเนินงานด้านการประกันคุณภาพการศึกษาภายในที่ครบถ้วน ประกอบด้วย

1) การควบคุม ติดตามการดำเนินงาน และ ประเมินคุณภาพ

2) การจัดทำรายงานประจำปีที่เป็นรายงานประเมินคุณภาพเสนอต่อคณะกรรมการบริหารหน่วยงาน

3) การนำผลการประเมินคุณภาพไปทำแผนการพัฒนาคุณภาพการศึกษาของหน่วยงาน

5. มีการนำผลการประกันคุณภาพการศึกษาภายในมาปรับปรุงการทำงานและส่งผลให้มีการพัฒนาผลการดำเนินงานตามตัวบ่งชี้ของแผนกลยุทธ์ทุกตัวบ่งชี้

6. มีระบบสารสนเทศที่ให้ข้อมูลสนับสนุนการประกันคุณภาพการศึกษาภายใน

7. มีส่วนร่วมของผู้มีส่วนได้ส่วนเสียในการประกันคุณภาพการศึกษา โดยเฉพาะนักศึกษาผู้ใช้บัณฑิตและผู้ใช้บริการตามพันธกิจของหน่วยงาน

8. มีเครือข่ายการแลกเปลี่ยนเรียนรู้ด้านการประกันคุณภาพการศึกษาระหว่างหน่วยงานและมีกิจกรรมร่วมกัน

9. มีแนวปฏิบัติที่ดีหรืองานวิจัยด้านการประกันคุณภาพการศึกษาที่หน่วยงานพัฒนาขึ้นและเผยแพร่ให้หน่วยงานอื่นสามารถนำไปใช้ประโยชน์ได้ **เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 หรือ 3 ข้อ | มีการดำเนินการ 4 หรือ 5 หรือ 6 ข้อ | มีการดำเนินการ  7 หรือ 8 ข้อ | มีการดำเนินการ  9 ข้อ |